“1969-cu ildə Heydər Əliyev hakimiyyətə gəldikdən sonra şərait dəyişməyə başladı” – Musa Qasımlı\naccess_time10/07/2019 17:35 folder_openTarix\n“Ümummilli lider Heydər Əliyevin sovet sistemi şəraitində Azərbaycan xalqı qarşısında tarixi xidmətlərini qiymətləndirmək üçün bəzi tarixi xüsuslara diqqət yetirmək vacibdir”.\nBu barədə “Sherg.az”a millət vəkili, AMEA-nın müxbir üzvü, professor Musa Qasımlı bildirib.\nProfesorun sözlərinə görə, məlum olduğu kimi, Azərbaycan xalqı 1918-ci ilin may ayında müsəlman dünyasında bir İlkə imza ataraq ilk dəfə olaraq Azərbaycan Xalq Cümhuriyyətini, respublika idarə üsulunu yaratdı:\n“Müsəlman xalqlarına müstəmləkəçilikdən xilas olmağın yolunu göstərdi. Lakin Azərbaycan Xalq Cümhuriyyəti bolşevik Rusiyasının istilasına məruz qaldıqdan sonra milli dövlət süquta uğradı.Azərbaycan SSR yaradıldı. Müstəqil dövlətçiliyin atributlarının məhv edilməsinə başlandı. XX əsrin 20, 30 və 40-cı illəri sovet dövlət quruculuğu adı altında müstəqil dövlətlçiliyin ləğv edilməsi, təbii sərvətlərinin amansızlıqla talan edilərək daşınıb aparılması, Azərbaycanın mərkəzə daha çox bağlanması, milli ədəbiyyatın, milli ruhlu ziyalıların məhv edilməsi, təqiblər və repressiyalar ilə yadda qaldı. Azərbaycan rəhbərliyində təmsil olunan şəxslər arasında intriqalar, mərkəzə şikayət dolu məktubların göndərilməsi respublikaya olan mənfi münasibəti daha da artırırdı. Sovet lideri Stalinin ölümündən sonra ölkədə nisbi yumuşalma baş verdi. Lakin həmin yumşalmadan milli məsələlərin həlli üçün bacarıqla istifadə olunmadı. Mərkəz Azərbaycanı cəzalandırmaq yolu tutdu. Yenidən milli ruhlu insanlar sıxışdırılmağa başlandı.\n1969-cu ildə Heydər Əliyev hakimiyyətə gəldikdən sonra şərait tədricən dəyişməyə başladı. Fabrik və zavodların tikilməsi və işə salınması nəticəsində yerlərdən gənclərin paytaxta gəlməsi ilə çarizm və sovet dövrlərində milli simasını itirimiş Bakı şəhərinə milli ruh gəldi.\nDövlət müstəqilliyinin maddi təməlləri olan ərazinin qorunmasına, əhalinin artımı və inkişafına, hakimiyyətin güclü olmasına xüsusi diqqət yetirildi. İstiqlalı üçün lazım olan maddi təməllər sovet sistemi daxilində formalaşmağa başladı. Azərbaycan ərazisindən qonşu respublikalara pay verilmədi. Əhalinin sosial-iqtisadi vəziyyəti yaxşılaşdırıldı. Bu, əhalinin demoqrafik inkişafına ciddi təsir etdi”.\nM.Qasımlı diqqətə çatdırırb ki, Heydər Əliyev sovet sistemi şəraitində Azərbaycanı daim didib-parçalayan, xalq haqqında mərkəzdə mənfi rəy yaradan intriqalara son qoydu:\n“Hakimiyyətin qanadları arasında yekdillik yaradıldı. Xalq ilə hakimiyyət arasında birlik quruldu, milli kadrların yerləşdirilməsinə üstünlük verildi. Güclü hakimiyyət formalaşdırldı. Bütün ölkədə slavyan xalqların nümayəndələri milli respublikalarda hakimiyyət kürsülərinə daha çox gətirildiyi bir zamanda Heydər Əliyev yerli kadrları hazırlamağa və ətrafına toplamağa başladı. Xarici tədqiqatçılar Heydər Əliyevin uğurlarından biri kimi məhz bu amili görürdülər.\nİstiqlal üçün tələb olunan mənəvi amillərin formalaşması üçün addımlar atıldı. Məlum olduğu kimi, Azərbaycanın istiqlal fikri azərbaycanlı maarifçilərin, şair, yazıçı və alimlərin əsərlərində intişar tapmışdı. İstiqlal məfkurəsini əsər və düşüncələrində gəzdirdikləri üçün əvvəlki illərdə daim təqib olunmuş alim, şair, yazıçı və yurnalistlər azad nəzəf aldılar. Belə şəxsləri mərkəzin cənginə verməyən Heydər Əliyev bəzən onları yüngülcə tənqid etsə də, az sonra onlara yüksən fəxri adlar və vəzifələrə verərək qoruyur və toxunulmaz edirdi”.\nTarixçi onu da əlıavə edib ki, Heydər Əliyev Azərbaycan dili üzrə tədqiqatların aparılmasını təşviq edir, həmin sahənin görkəmli alimlərinə dövlət mükafatlarını verirdi:\n“Azərbaycan ədəbiyyatının görkəmli xadimlərinin xatirəsini əziz tutur və əbədiləşdirirdi. Sovet dövründə hamının ümimi vətəni hesab edilən SSRİ-nin bir guşəsindən uzaq Sibirdən böyük mütəfəkkir Hüseyn Cavidin məzarının işlədiyi Bakıya deyil, doğulduğu Naxçıvana köçürülməsinin dərin mənası var idi. Heydər Əliyev Azərbaycanın bir güşəsini ümumi, kosmopolit vətəndən üstün tutur, birinci yerə respublikasını qoyurdu. Hüseyn Cavidin məzarının köçürülməsi təkcə tarixi ədəbi irsin mühafizəsinə göstərilən qayğı deyil, şair, yazıçı, jurnalist və alimlərə qorxmamağa, yazıb yaratmağa bir işarə idi. Xarici tarixçilərin yazdığı kimi, azərbaycanlılar XX əsrdə iki dəfə Bakıda başlarını dik tutaraq gəzmişdilər: birinici dəfə, 1918-ci ilin sentyabr ayında Qafqaz İslam ordusu tərəfindən şəhər azad edildikdən sonra; ikinci dəfə isə özlərinə inamın artdığı 70-ci illərdə.\nSonralar çıxışlarının birində Heydər Əliyev deyirdi: “Doğrudur, 22 il bundan öncə biz bilmirdik ki, Azərbaycan müstəqil dövlət olacaqdır.Lakin mən o vaxt Azərbaycanın müstəqilliyi fikri ilə yaşayırdım”.


KANDİDADAN NECƏ XİLAS OLA BİLƏRİK? - 1 - Fitrət - xəyal və fikir yeri\nDekabr 27, 2017 Fidan Aslanova Sağlam Həyat\nKandidanın bədənimizdə çoxalmasının qarşısını almaq və nəzarətdə saxlamaq üçün başda şəkər istehlakına son vermək olmaqla, etməli olduğumuz 5 faydalı şey:\nKandidanı qidalandıran qidaları yeməmək:\nKandidanın çoxalmasında ən böyük rolu oynayan qidalar şəkər, üzərində işlənmiş karbohidratlar və qlütendir. İndi, bunları daha yaxından incələyək ki, tam olaraq yeməməli olduğumuz şeylərin nələr olduğunu anlayaq.\nKandidanın başlıca qida mənbəyi şəkərdir, hə m də hər növü. Saymalı olsaq, laktoza ehtiva edən süd məhsulları, bal, glükoza, fruktoza, dadlandırıcılar; aspartam, saxarin. Kandida proqaramının ən önəmli qismi, şəkəri həyatımızdan çıxarmaqdır. Eyni zamanda limon xaricində bütün meyvələr yüksək miqdarda şəkər ehtiva etdiyi üçün başlanğıc mərhələdə meyvə istehlakımızı da azaltmalıyıq. Əlbəttə ki, kartof, çuğundur, kök kimi şəkəri yüksək tərəvəzləri də azaltmaq lazımdır. Bunlar xaricində ketçup, qatıq, qarğıdalı portlağı kimi etiketli məhsullarda da şəkər olduğu üçün etiketləri oxumağı da öyrənməliyik. Yaxşı bəs, etiketlərdə diqqət etməli olduğumuz şəkər və dadlandırıcılar nələrdir, onlara göz ataq.\nŞəkər və dadlandırıcı adları\nAspartam, karob tozu, qarğıdalı nişastası, dekstrin, dekstroz, disaxarid, qalaktoza, qlükoza, fruktoza (levuloza), hər cür maya, maltitol, maltodekstrin, maltoza (maya şəkəri), mennitol, mono saxarid, sukroz, polidekstroz, polisaxarid, riboz , saxarin, sorghum, sucanat, ksilit\nUzun illərdir şəkərin immun sistemimizdə stres yaratdığı bilinən bir gerçəkdir. 1970-ci illərdə Linus Pauling, ağ qan hüceyrələrinin yüksək dozalarda C vitamininə ehtiyac duyduğunu bilirdi. O zaman belə bir nəzəriyyə ortaya atdı. Soyuqdəymələri, yüksək dozada C vitamini qəbul edərək məğlub edə bilərdi. Lakin C vitamini və glükoza eyni kimyəvi quruluşa sahib olduqları üçün hüceyrənin içinə girə bilmək üçün mübarizə aparmalıdırlar və hüceyrəyə C vitaminindən daha çox glükoza girər. Əgər kifayət qədər C vitamini qəbul etsək, şəkər və karbohidrat yemək istəyimiz kəsilər.\nŞəkərin sağlamlığımıza verdiyi zərərlərdən bir neçəsi\nŞəkər, virus infeksiyalarına qarşı bədənin müqavimətini aşağı salır.\nŞəkər, bədənin mineral tarazalığını pozur.\nŞəkər kalsium, maqnezium və proteinin sorulmasına mane olur.\nProteinin kimyəvi quruluşunu dəyişdirə bilər.\nHormonal pozğunluğa səbəb olur.\nAsılılıq yaradır və alkoqol kimi zəhərlənmələrə səbəb ola bilər.\nKandida eyni zamanda nişasta və taxıl ( çörək, makaron, pizza, qarğıdalı portlağı, un məmulatları, kartof ) kimi yüksək karbohidratlardan da qidalanır.\nKandida problemi olan çox insanın qlüten həssaslığı da olur. Qlüten: buğda, çovdar, arpa, yulaf, spelt, kamut, tritikale -də olan elastik və yapışqan bir protein növüdür. Tritikale yeni törəməyə başlayan buğda və çovdarın qarışığından əldə edilən bir hibrid növüdür. Spelt və kamut isə buğdanın br cinsidir. Bunlar da digər buğda növləri kimi problem yarada biləcək qlütenlərdir. Elastiki bir konsistenisyaya malik olduğundan, günümüzdə çörək və un məmulatlarında qlüten ehtiva edən taxıllar geniş istifadə olunmağa başladı.\nQlütenli taxıllar da yüksək qlisemik indekslərindən dolayı, eynilə şəkər kimi kandidanı bəsləyirlər və yenə eynilə şəkər kimi hüceyrələrimizdə insulinə qarşı müqavimət yaradırlar. Bu da sonralar, qan şəkərində hipoqlisemiya və ya diabet kimi problemlərə səbəb olur.\nQlüten ehtiva edən taxılar həzm olunması çətin, mineral sorulmasını əngəlləyən və həzm sisteminə zərər verən bir növ protein ehtiva edirlər. Bu zərər, bağırsaqların protein, karbohidrat, yağ, vitamin və mineral kimi qida dəyərlərini, hətta bəzən də suyu sormasını əngəlləyir.\nİmmun sistemimizi gücləndirmək\nİmmun sistemimizi gücləndirmək üçün nə lazımdır?\nDüzgün qidaları istehlak etmək\nLazımlı qida dəstəkləri almaq\nMaya, göbələk və kiflərdən uzaq durmaq\nGöbələk üçün bugünə qədər istifadə etdiyiniz dərman və antibiotiklər, əgər yalnış bir qidalanma vərdişini uzun müddətdir davam etdirirsinizsə, demək ki, heç bir işə yaramayıb. Çünki Kandidadan qurtulmaq və immun sistemimizi möhkəmləndirmək üçün ən önəmli qayda düzgün qidalanmaqdır. “Kandidaya nəzarət dietası”nda proteini yüksək, yaxşı doymuş yağlı, aşağı karbohidratlı qidalar yeyilməli, heç bir şəkildə şəkər, taxıl, üzərində işlənmiş qidalar və trans yağlar yeyilməməlidir. Bütün yediklərimiz mümkün qədər təzə və təbii olmalı, qətiyyən asılılıq yaradıcı, dərman, ağır metal, mikotoksin ehtiva etməməli, radiasiyaya məruz qalmış olmamalıdır.\nYediyimiz ət və heyvan mənşəli yağların otla qidalanan və bayırda sərbəst gəzən heyvanlardan gəldiyinə diqqət etməliyik. Balığın isə ferma balığı olmamasına mütləq diqqət etməliyik. Yağlarda isə hindistan qozu, kərə yağı və balıq yağına üstünlük verməliyik. Tərəvəzləri güvəndiyimiz orqanik məhsul yetişdirən yerlərdən və ya kəndli bazarlarından almağa diqqət etməliyik. Dietanızda protein istehlak etmək, karbohidratın parçalanmasını yavaşladır və bu da mədəaltı vəzin insulin ifraz etmə ehtiyacını azaldır. Eyni zamanda mədəaltı vəzin yaratdığı bir hormon olan Qlikogen ifrazı üçün xəbərdarlıq edir və depolanan yağları yandırır.\nFaydalı qatı və duru yağlar\nFaydalı yağların istehlakı Candidanı nəzarətdə saxalaya bilmək üçün proteinlər qədər önəmlidir. Bu yağlar qidalardakı vitamin və mineralların sorulmasını artırması ilə yanaşı, ən məhsuldar enerji qaynağıdır. Hüceyrə quruluşundakı hormonlar və hormona bənzər maddələrin yaranmasını dəstəkləyir. Faydalı yağlar, yağda əriyən A, D, E və K vitaminlərinin daşıyıcısı vəzifəsini görərkən, karotinin A vitamininə çevrilməsini təmin edir. Bu cür yağları istehlak etmək D vitamininin sorulmasnı və istifadəsini də təmin edir.\nXolestrol, hüceyrələrimizdəki yağa bənzər birləşmədir və ümumi bilgi və inancın əksinə, xolestrol ən yaxşı dostumuzdur. Xolestrolun vəzifəsi bədəni təmir etmək və qorumaqdır. Eyni zamanda beyin və sinir sisteminin ən önəmli qidasıdır. Beynimizin 70 faizi xolestroldan ibarətdir və o olmadan düzgün işləyə bilməz. Ostrogen və testesteron kimi hormonlar xolestroldan ibarətdir. Öd kisəsi tuzları ( həzm üçün ) xolestroldan ibarətdir. Xolestrol eyni zamanda çox qüvvətli bir antioksidantdır.\nXolestrol məməlilərin hüceyrə quruluşunda həyati rol oynayır. Yaxşı xolestrol, pis xolestrol deyə bir şey yoxdur, iş orasındadır ki, bədənimiz yediyimizin üç, hətta dörd qatı xolestrol yaradır.\nAmerikalı fizikaçı və elm adamı olan George Mann, xolestrol üçün “Elmdə, yüz ilin ən böyük yanılğısıdır” demişdir.\nƏsas qatı yağlar\nYeyilə bilən əsas qatı yağlar iki yerə ayrılır, omega 3 və omega 6. Bu yağlara əsas yağlar deyilməsinin səbəbi, bu yağları qidalardan ala bil məyimiz və bədənimizin istehsal edə bilməməsidir. Bugünkü gündə, əksər insanın qidalanma vərdişində ən aşırı yeyilən yağ omega 6-dır. Buna görə də bu natarazlığı düzəltmək üçün omega 3-ün də yeyilməsi şərtdir.\nYeni nəsil yağlardan uzaq durun ( Trans yağ )\nKandida problemi yaşayanlar, sağlamlıqlarını qorya bilmək üçün özlərini əsla təhlükəyə atmamalı və hər cür trans yağlardan, yəni çoxlu doymamış və hidrogenləşdirilmiş bitki yağlarından ( marqarin, kanola, qarğıdalı, günəbaxan və s ) uzaq durmalıdır. Bu yeni nəsil yağlar, toksik olmaları və bədənin E vitamini və digər antioksidantlara ehtiyacını artırması xaricində, eyni zamanda immun sitemimizdə də inanılmaz dərəcədə stres yaradır.\nSağlam bir insanın belə yeməməli olduğu işlənmiş və paketli qidalarda istifda edilən marqarin və oxşar yağlar, yəni trans yağları heç yeməməliyik.\nTrans yağlar, hidrogenləşdirmə prosesindən keçirilərək əldə edilir.\nBu prosesdə nə var:\n1) Yüksək temperatur\n2) Nikel, sink, mis və bu cür metallardan katalizator\n3) Hidrogen qazı\nBu proseslərdən keçərək hazırlanan məhsullar insan bədəni və sağlamlığı üçün inanılmaz dərəcədə zəhərlidir.\nHidrogenləşdirilmiş yağlar, soyudulduğu zaman donmurlar və çox sürətlə xarab olurlar. Bitki yağları əsla isidilməməli və yemək bişirərkən istifadə olunmamalıdır. Bu qayda saf zeytun yağı üçün də keçərlidir. Ən sağlam yağlar doymuş yağlardır. Doymuş yağlar bədənimizdə çox önəmli rol oynamağına rəğmən, bizə bunun əksi inandırılıb. Bunun səbəbi isə, yağ və qida sənayesində satışları partlada bilməkdir. Eynilə, dərman sənayesinin, dərman sata bilmək üçün xolestrol və aşağı kalorili dietalarını davam etdirməsi kimi.\nGerçək budur ki, təbii yağlar, tərkiblərində ehtiva etdikləri birləşmələrlə, insan sağlamlığına köməkçi bir xüsusiyyətə sahibdir və yeni nəsil trans yağlar sadəcə sağlamlıq problemləri yaradır. Doymuş sağlam yağlar, sabit və çətin xarab olan yağlardır. Bədənin antioksidant xüsusiyyətini dəstəkləyərkən nə xərçəngə səbəb olur, nə də damarlarımızı tıxayır.\nasılılıqbalıq yağıbədənin müqavimətibitki yağıçörəkdadlandırıcılardamar tıxanıqlığıfaydalı və zərərli yağlarkandidakandidadan xilas olmaqkarbohidratkərə yağıpizzaproteinqatı və duru yağlarqlükozaqlutenqlütenli taxıllarsağlam qidalanmaşəkərşəkərin zərərlərisinir sistemisüd məhsullarıtrans yağlarun məmulatlarıvirus infeksiyalarıvitaminxolestrol\nPrevious Post:HƏYATIMIZA XOŞ GƏLDİN, JOMO!\nNext Post:2017-Cİ İL BİTMƏDƏN ETMƏLİ OLDUĞUNUZ 3 ŞEY


Azərbaycanda bu şirkətlərə qarşı cinayət işi açıldı - SİYAHI / İstipress\nAzərbaycanda bu şirkətlərə qarşı cinayət işi açıldı - SİYAHI\n29 Noyabr, 2017 17:24 | İqtisadiyyat | Baxış sayı: 204\nİbtidai istintaqın aparılması Baş prokuror yanında Korrupsiyaya qarşı Mübarizə Baş İdarəsinin İstintaq idarəsinə həvalə edilib\nVətəndaşlara Xidmət və Sosial İnnovasiyalar üzrə Dövlət Agentliyi və Baş Prokurorluq bir neçə şirkətin əmək müqaviləsi qüvvəyə minmədən işçiləri xidmətə cəlb etməsi barədə məlumat yayıb.\nİstiPress-ə daxil olan rəsmi açıqlamada qeyd edilib ki, Agentliyin Əmək Münasibətlərinin Monitorinqi Mərkəzi tərəfindən qeyri-rəsmi əmək münasibətlərinin qarşısının alınması ilə bağlı bir sıra tikinti obyektlərində, o cümlədən bu növ obyektlərin sifarişçi, podratçı və ya subpodratçıları olan “İ.N.V.” və “XƏZƏR-SV” adlı Mənzil-Tikinti Kooperativləri (MTK), “İNŞAAT KONSTRUKSİYALARI”, “FILEUR GLOBAL SECURITY GROUP”, “RAHATLIĞIN MƏKANI-GOLD”, “AZKO İNŞAAT” və “AVES” adlı Məhdud Məsuliyyətli Cəmiyyətlər, eləcə də fiziki şəxs Azər Niftəliyevin sahibkarlıq fəaliyyəti ilə bağlı səyyar monitorinqlər aparılıb.\nNəticələrə dair həmin agentlikdən daxil olan sənədlər Baş prokuror yanında Korrupsiyaya qarşı Mübarizə Baş İdarəsində araşdırılır.\nİlkin araşdırmalarla “İ.N.V.” MTK və “AVES” MMC-nin vəzifəli şəxslərinin dövlətin qanunla qorunan mənafelərinə mühüm zərər vurmaqla vəzifə səlahiyyətlərindən sui-istifadə və Əmək Məcəlləsində nəzərdə tutulmuş qaydada əmək müqaviləsi hüquqi qüvvəyə minmədən xeyli sayda işçilərin hər hansı iş və ya xidmətlərin yerinə yetirilməsinə cəlb etmələri müəyyən edilib.\nFakta görə Cinayət Məcəlləsinin 308.1 (vəzifə səlahiyyətlərindən sui-istifadə) və 162-1.1-ci (əmək müqaviləsi hüquqi qüvvəyə minmədən işçilərin hər hansı işlərin yerinə yetirilməsinə cəlb edilməsi) maddələri ilə 2 cinayət işi başlanıb.\nİbtidai istintaqın aparılması Baş prokuror yanında Korrupsiyaya qarşı Mübarizə Baş İdarəsinin İstintaq idarəsinə həvalə edilib.\nHəmçinin, “RAHATLIĞIN MƏKANI-GOLD” MMC və “AZKO İNŞAAT” MMC tərəfindən Əmək Məcəlləsində nəzərdə tutulmuş qaydada əmək müqaviləsi hüquqi qüvvəyə minmədən işəgötürən tərəfindən fiziki şəxslərin hər hansı işlərin yerinə yetirilməsinə cəlb edilməsi müəyyən edilib.\nSözügedən hüquqi şəxslərin İnzibati Xətalar Məcəlləsinin 192.1-ci maddəsi ilə inzibati məsuliyyətə cəlb olunmaları üçün inzibati icraatın açılması barədə qərarlar qəbul edilərək, toplanmış materiallar aidiyyəti üzrə baxılması üçün müvafiq icra hakimiyyəti orqanına göndərilib.


Virciniya Vulf - Ədəbiyyatda feminist inqilabı edən qadın\nYohanna Spiri (1827-1901) sevilən İsveçrə yazıçısıdır. Yohanna 1852-ci ildə Bernhard Spiri adlı vəkil ilə evlənib. Sürixdə yaşayarkən İsveçrədəki həyat haqqında əsərlər yazmağa başlayıb. Yazıçılığa başlamamışdan qabaq adi evdar xanım olub. İlk kitabı «Vroninin Məzarı üzərindəki yarpaq” və “Heydi» olub. Yayda vaxtının çoxunu Çur, Qrabündün kimi yerlərdə keçirmiş Yohanna, kitablarında da bu yerləri daxil etmişdir.\n1884-cü il Yohanna üçün ən ağır il oldu, çünki həm həyat yoldaşı, həm də tək oğlu Bernhard vəfat etdilər. 1901-ci ilin 7 iyulunda isə özü vəfat etdi. 2007-ci ildə onun 125 illiyi münasibəti ilə İsveçrədə xatirə sikkələri buraxılmışdır.\nOnun ən məşhur əsəri «Heydi» uşaq romanıdır. Heydi adlı 8 yaşlı yetim qızcığaz xalası ilə birgə qalır. Xalası işə düzələndən sonra onu Alp dağlarına, babasının yanına gətirir. Əvvəllər baba nəvənin gəlişindən məmnun olmasa da, sonralar balaca qızcığaz onun ürəyini yumşaldır.\n26 noyabr 2018, 11:52\nİspan yazıçısı, şair və dramaturqu Migel de Servantes 1547-ci il sentyabrın 29-da Alkala de Enares adlı kiçik Kastiliya şəhərciyində, Rodriqo de Servantesin ailəsində dünyaya gəlib.\nYazıçının həyatının ilk illəri haqqında az məlumat var. Həyatının çoxunu ailəsi ilə şəhər-şəhər gəzib. 1569-cu ildə Servantes İtaliyaya köçüb. 1575-ci ildə quldurlar tərəfindən əsir alınıb. Sonralar o, Madridə qayıdıb. Onun Kastiliyanı tərketmə səbəbləri naməlumdur.\n1585-ci ildə Servantes “Qalateya” adlı pastoral roman, 1605-ci ildə “Don Kixot”un birinci hissəsini, sonralar müxtəlif hekayələrini “Qaraçı qız”, “Qan gücü”, “Ledi Korneliyanın romanı”, “İtlərin söhbəti”, 1615-ci ildə isə “Don Kixot”un ikinci hissəsini yazıb.


Əli Həsənov: “Tarix onu saxtalaşdırmaq istədiyiniz üçün sizlərə əsl yerinizi göstərdi” – KƏLBƏCƏRTV\nƏli Həsənov: “Tarix onu saxtalaşdırmaq istədiyiniz üçün sizlərə əsl yerinizi göstərdi”\n“Əli Kərimli son vaxtlar yenidən yaxın tariximizi təhrif edərək ümummilli lider Heydər Əliyev hakimiyyətə gəldikdən sonra Azərbaycanın 7 rayonunun işğal olduğunu iddia etməyə başlayıb. Hələ o illərin canlı şahidləri Azərbaycan əhlisinin demoqrafik balansında xüsusi çəkiyə malikdir və yaxşı xatırlayırlar ki, Dağlıq Qarabağ və ətraf yeddi rayon Heydər Əliyev Azərbaycanın rəsmən prezidenti seçilməmişdən əvvəl işğal edilib. Azərbaycanın işğal edilmiş sonuncu rayonu Zəngilan Ermənistan hərbi birləşmələri tərəfindən 1993-cü ilin oktyabrında zəbt olunmuşdu. Həmin vaxta qədər Azərbaycanın legitim prezidenti Əbülfəz Elçibəy idi”.\nKelbecertv.com Trend-ə istinadən xəbər verir ki, bunu Azərbaycan Respublikası Prezidentinin İctimai-siyasi məsələlər üzrə köməkçisi Əli Həsənov özünün “Facebook” səhifəsində yazıb.\nƏ.Həsənov qeyd edib ki, Heydər Əliyev 1993-cü ilin 15 iyununda xalqın dəvəti ilə Azərbaycanı düşdüyü çıxılmaz vəziyyətdən xilas etmək üçün Bakıya gəlmiş və Ali Sovetin sədri seçilmişdi. Lakin ölkədə bütün güc strukturları parlamentin sədrinə yox, formal olaraq, legitim prezidentə, faktiki olaraq baş nazirə tabe idi. Parlamentin sədri kimi Heydər Əliyevə tabe olan nə ordu, nə də heç bir güc strukturu yox idi. Paytaxtı tərk etmiş legitim prezidentin tərəfdarı olan deputatlar və ona sadiq məmur korpusu tərəfindən Heydər Əliyevin hətta parlamentin sədri kimi səlahiyyətlərinin icrasına da hüquqi və qeyri-hüquqi maneələr yaradırdılar:\n“AXC-Müsavat hakimiyyətinin ölkəni saldıqları bərbad vəziyyət orduda daha acınacaqlı hal almışdı. Ordunun maddi-texniki təminatı, hərbi arsenalı yox idi, ordunun döyüş ruhunu saxlamaq üçün arxa cəbhədə milli birlik də təmin edilməmişdi. Ön cəbhədə döyüşlərin getdiyi vaxt arxa cəbhədə vəzifə davası aparılır, siyasi qruplaşmalar arasında açıq silahlı mübarizə gedirdi. Silahlı qüvvələr daxilindəki müxtəlif birləşmələr də ayrı-ayrı siyasi və maraq qruplarının tabeliyində idi. Paytaxtda vəzifə davasına çıxan siyasi qruplar daha çox pay qoparmaq üçün həmin silahlı birləşmələri cəbhə xəttindən geri çəkərək, Bakıya gətirir, siyasi mübarizədə, vəzifə bölgüsündə təzyiq aləti kimi istifadə edirdilər.\n3. Heydər Əliyev mövcud olmayan, “səhra komandirlərinin” daxili razborkalar, müdafiə nazirinin isə digər nazirlikləri və Prezident Aparatını zəbt etmək üçün istifadə etdiyi silahlı qüvvələrdən qısa müddətə real, vətənpərvər əsgər və zabitlərdən komplektləşdirilmiş milli ordu qurmağa nail oldu. Bu ordu Horadizdə, Cəbrayılda ilk ciddi uğurlarına qazandı, indi bəzi memuarlardan bəlli olduğu kimi digər paytaxtlarda cızılan və Azərbaycanın müxtəlif ölkələr arasında bölüşdürülməsini nəzərdə tutan planları pozmaq gücündə olduğunu sübut etdi. Məhz ordumuzun qısa müddətdə toparlanıb real gücə çevrilməsi Ermənistanı atəşkəs müqaviləsinə getməyə məcbur etdi;\nƏli Kərimli, tarix məhz onu saxtalaşdırmaq istədiyiniz üçün sizlərə əsl yerinizi göstərdi. Siyasi bioqrafiyanız çoxdan bitib, siz indi adi bloqqer kimi maraq doğurursuz…”.\nPrevious Deputat: “Sosial rifah dövlət siyasətinin strateji xəttidir”\nNext İlham Əliyev Rusiya nümayəndə heyətini qəbul edib


23:29 10 Aprel 2021\nDostluq, qarşılıqlı etimad və dəstəyə əsaslanan Azərbaycan Respublikası ilə Səudiyyə Ərəbistanı Krallığı arasındakı əlaqələrin yüksələn xətt üzrə inkişaf etməsi məmnunluq doğurur. Əminəm ki, güclü İslam həmrəyliyinə söykənən bu münasibətlər xalqlarımızın mənafelərinə uyğun olaraq bundan sonra da həm ikitərəfli qaydada, həm də beynəlxalq təşkilatlar çərçivəsində müvəffəqiyyətlə genişlənəcək və möhkəmlənəcəkdir.\nBu bayram günündə Sizə möhkəm cansağlığı və xoşbəxtlik, Səudiyyə Ərəbistanının qardaş xalqına daim əmin-amanlıq və firavanlıq diləyirəm.


Muqabe və Mübarəkin TALE ORTAQLIĞI\nZimbabve ilə Misir arasında oxşarlıq: hərbçilər prezidentə niyə sadiq qalmadılar?..\nZimbabvedə hakimiyyət böhranı dərinləşir. Ötən həftə ordunun müdaxiləsi ilə ev dustaqlığına atılan və faktiki olaraq hakimiyyətdən uzaqlaşdırılan 93 yaşlı prezident Robert Muqabe vəzifədən getməyəcəyini bildirib. BBC xəbər verir ki, televiziya vasitəsilə xalqa müraciət edən Muqabe dekabrda hakim partiyanın qurultayını idarə edəcəyini bəyan edib.\nAncaq hazırda faktiki olaraq Muqabe hakimiyyətdən və partiya rəhbərliyindən də uzaqlaşdırılıb. Çünki çıxışdan bir qədər əvvəl hakim Zanu-PF partiyası Robert Muqabenin təşkilatın rəhbəri vəzifəsindən kənarlaşdırılması barədə qərar qəbul edib. O, istefa verməyə çağırılıb, əks halda, 24 saatdan az bir vaxtda impiçment ediləcəyi bildirilib.\nQeyd edək ki, iki həftə bundan əvvəl Muqabenin vəzifədən uzaqlaşdırdığı 75 yaşlı keçmiş vitse-prezident Emmerson Mnanqaqva Zanu-PF partiyasının yeni rəhbəri seçilib. Bundan başqa, ötən həftə Cənubi Afrika Respublikasından gəlmiş rəsmilərin də iştirakı ilə generalların Muqabe ilə danışıqları olub. Və ehtimal olunurdu ki, Muqabe hakimiyyətdən istefa verəcək. Ancaq indi görünən odur ki, Muqabe inad edir.\nMəsələ ondadır ki, hazırda Zimbabveni ordunun dəstəklədiyi keçmiş təhlükəsizlik xidmətinin keçmiş rəhbəri, son olaraq vitse-prezident postunu tutan Emmerson Mnanqaqva idarə edir. Mnanqaqva Muqabenin keçmiş mübarizə yoldaşıdır, ordu və güc strukturları ilə yaxın əlaqələrə sahibdir. Ehtimal olunur ki, ölkənin yeni lideri də “Timsah” ləqəbli Mnanqaqva olacaq.\nZimbabvedə yaşananlar bir sıra tərəflərinə görə Misirdə 2011-ci ilin fevralında baş vermiş inqilabla oxşardır. Muqabenin inadkarlığı da Mübarəkin inqilabın son günlərinə qədər davam edən inadkarlığına bənzəyir. Eyni zamanda hər iki ölkədəki proseslərdə həlledici sözü ordu deyib. 2011-ci ilin yanvarında xalq küçələrə çıxanda hökumət hələ çox möhkəm görünürdü. Təhrir (Azadlıq) meydanında günlərlə davam edən aksiyalara baxmayaraq Hüsnü Mübarək istefa vermək istəmirdi. Hətta sonrakı günlərdə hökumət ordunu da küçələrə çıxardı.\nAncaq məlum oldu ki, Misir ordusu xalqla qarşıdurmaya getmək fikrində deyil. Bu isə ümumilikdə inqilabın hərəkətverici amillərindən birinə çevrildi. Çünki birincisi, ordu meydanlara çıxdı, ancaq mitinq keçirən xalqa qarşı güc tətbiq etmədi. Daha çox müşahidə mövqeyində dayanmağa üstünlük verdi. İkincisi isə ordunun bu hərəkəti üsyan edən xalqı daha da cəsarətləndirdi və inqilabın Hüsnü Mübarəkin istefasına qədər davam etməsində ən mühüm faktorlardan biri oldu. Çünki Misir kimi ölkələrdə ordu mühüm faktor sayılır və xalq silahlı güclə hesablaşır. Ancaq Misirdə uzun illər Hüsnü Mübarək hakimiyyətinin əsas dayağı olan ordu fevral inqilabı zamanı onun hakimiyyətini müdafiə etməsi, əksinə, meydana çıxaraq seyrçi qalmaqla xalqı daha da cəsarətləndirdi. Sonrakı günlərdə polisin və “baltaçılar” qrupu adlanan qeyri-rəsmi milis dəstələrinin xalqa hücumu da nəticə vermədi. Sonunda Mübarək postundan istefa verdi.\nBir sıra müşahidəçilərə görə, ordunun Misirdə nümayiş etdirdiyi mövqenin əsas səbəbi Mübarəkin son illərdə orduya arxa çevirməsi, hakimiyyətə öz oğlanlarını gətirmək istəməsinin generalların narazılığına səbəb olması olub. Çünki Mübarək özü də ordudan gəlmişdi və dövlət üzərində ordunun təsirini qoruyub saxlamışdı. Ancaq Mübarəkin oğlanlarını hakimiyyətə gətirməsi bu ənənəni pozurdu və təbii ki, generalitet bundan razı deyildi, ona görə də meydanda Mübarəki tənha qoydular.\nOxşar proses indi Zimbabvedə yaşanır. Robert Muqabenin öz silahdaşlarını deyil, həyat yoldaşını hakimiyyətə gətirmək istəməsi siyasi elitada ona qarşı müxalifətin yaranması ilə nəticələndi. Sonda ordu hərəkətə keçərək, prezident və yaxınlarını ev həbsinə aldı, hökuməti isə orduya yaxın vitse-prezidentə verdi. Artıq partiyası da Muqabedən üz döndərib. Yaşlı adamsa hələ də inad edir, qurultay keçirəcəyini və iqtidar partiyasına rəhbərliyini davam etdirəcəyini bəyan edir.\nAncaq artıq gecdir. Muqabenin “kitabı”nı bağlayıblar. Yaşlı adamın inadına göstərilən səbir onun keçmiş xidmətləri, ölkənin azadlığı uğurunda mübarizəsindəki roluna və yaşına görədir. Ancaq yəqin ki, daha çox inad etsə, bu limit də tükənə bilər. İstənilən halda Muqabenin geri dönüşü real deyil - həm siyasi, həm də fiziki olaraq./musavat.com/


İLKİN NƏTİCƏLƏR - ADİL ƏLİYEV, İSMAYIL AĞAYEV VƏ AZƏR KƏRİMLİ UDUZUR (FOTO) - Azinforum.az İnformasiya Portalı\nAna səhifə / Cəmiyyət / İLKİN NƏTİCƏLƏR – ADİL ƏLİYEV, İSMAYIL AĞAYEV VƏ AZƏR KƏRİMLİ UDUZUR (FOTO)\nİLKİN NƏTİCƏLƏR – ADİL ƏLİYEV, İSMAYIL AĞAYEV VƏ AZƏR KƏRİMLİ UDUZUR (FOTO)\nAzinforum.az xəbərlər.az saytında təşkil olunan virtual səsvermədə bəzi gərgin dairələrlə bağlı ilkin nəticələri monitorinq edib. Məlum olub ki, 20 saylı Nərimanov ikinci seçki dairəsindən İsmayılov Aslan Zirəddin oğlu adlı namizəd həmin dairənin favoriti sayılan Adil Əliyevi böyük səs üstünlüyü ilə arxada qoyub.\n60 saylı Salyan-Neftçala seçki dairəsində isə millət vəkili Fəzail Ağamalı öz oponenti İsmayıl Ağayevi cuzi səs vəqi ilə üstələyir. Qeyd edək ki, gün ərzində həmin dairə üzrə İsmayıl Ağayevin reytinqi üstün olsa da, son anda F. Ağamalı önə keçməyi bacarıb.\n112 saylı Qax seçki dairəsində isə, hüquq müdafiəçisi Əhməd Şahidov öndədir. O, həmin dairə üzrə alternativləri- Paşa Məmmədov və hazırkı millət vəkili Azər Kərimlini böyük fərqlə arxada qoyub. Qeyd edək ki, hazırda həmin dairədən millət vəkili mandatını daşıyan Azər Kərimliyə cəmi 11 səs veriblər.\nMonitorinqimiz davam edir.\nÖncəki Ramil Usubov daha 3 rəisin yerini dəyişdi\nNövbəti Türkiyədə 3 günlük matəm elan edildi


Təhsil Nazirliyinin qarşısında aksiya keçirən gənc həbs edildi - VİDEO/YENILƏNIB » Anews.az\n18:02 | 01.06.2020\nRüstəm İsmayılbəyli barəsində Nətimanov rayon məhkəməsi 15 sutka həbs qəti imkan tədbiri seçib. O, İnzibati Xətalar Məcəlləsinin 535,1 (polis əməkdaşının qanuni tələbinə qəsdəntabe olmamaq) və 211-ci (karantin rejimi qaydalarının pozulması) maddələri ilə ittiham olunub.\nRüstəm İsmayılbəyli məhkəmədə aclıq aksiyası keçirəcəyini bildirib.\nAnews.az xəbər verir ki, aksiya zamanı saxlanılan 7 nəfərdən 6 -ı sərbəst buraxılıb. Onlardan altı nəfər barəsində İnzibati Xətalar Məcəlləsinin 211-ci maddəsinə uyğun olaraq protokol tərtib olunub, bir nəfər barədə toplanmış materiallar rayon məhkəməsinə göndərilib.\nSərbəst buraxılan şəxslər İnzibati Xətalar Məcəlləsinin 211-ci maddəsi ilə təqsirli bilinib. Onlardan üçü hər biri 100 manat, qalan ikisi isə - 200 manat həcmində olmaqla cərimə olunub.\nBu gün bir qrup gənc müvafiq icra hakimiyyəti ilə razılaşdırmadan aksiya keçirməyə cəhd göstərib. Məqsəd universitetlərdə ödənişlərin karantın rejiminin tətbiqi ilə əlaqədar ləğv edilməsinə nail olmaq idi.\n19:23 | 02.07.2020\nPolis əhaliyə xəbərdarlıq etdi - VİDEO\n13:43 | 26.06.2020\nYanan bazar icra başısının oğlunun imiş - VİDEO\n11:28 | 19.06.2020\nVəfa Nağı polis tərəfindən saxlanılıb - VİDEO\n18:50 | 15.06.2020\nSərt karantin günlərində polis-vətəndaş münasibətləri - VİDEO\n16:01 | 11.06.2020\nCOVİD-19 və susuzluqdan əldən düşmüş sakinlər - VİDEO


“Telekanalların səviyyəsi vətəndaşların mədəniyyətinə uyğundur” – komitə sədrindən ŞOK AÇIQLAMA\nBu gündən etibarən Azərbaycan Milli Televiziya və Radio Şurasının (MTRŞ) səlahiyyətləri artırılır.\nPublika.az-ın məlumatına görə, Milli Məclisin bu gün keçirilən plenar iclasında “Televiziya və radio yayımı haqqında” qanuna edilən dəyişikliklər müzakirə olunub. Dəyişikliyə uyğun olaraq Azərbaycan Milli Televiziya və Radio Şurasının səlahiyyətlərinin artırılması nəzərdə tutulur.\nBelə ki, Qanunun 16.11-ci maddəsində “məhkəmə qarşısında iddia qaldıra bilər” sözləri “teleradio yayımı sahəsində müvafiq dövlət orqanına müraciət edir” sözləri ilə əvəz edilir. Mövcud qanunvericiliyə əsasən, məhkəməyə müraciət daha çox olurdu. Lakin indi təklif olunan varianta əsasən, məhkəmə qarşısında iddia qaldırmaq məsələsi götürülür, teleradio yayımı sahəsində müvafiq dövlət orqanına müraciət olunur. Yəni, mövcud qanunvericiliyə görə, teleradio yayımçısı istifadə haqqını müəyyənləşdirilmiş müddətdə ödəyə bilmirdisə, onda müvafiq icra hakimiyyəti orqanı xüsusi razılığın qüvvəsini istifadə haqqı ödənilənə qədər dayandırılması barədə məhkəmə qarşısında iddia qaldıra bilirdi. İndi dəyişiklikdə təklif olunur ki, məhkəmə qarşısında iddia qaldırılmasın və xüsusi razılığın qüvvəsinin istifadə haqqı ödənilənə qədər onun dayandırılması teleradio yayımı sahəsindəki müvafiq dövlət orqanı qarşısında qaldırılsın. 23.1-ci maddəyə təklif olunan dəyişikliyə görə, teleradio yayımçıları xüsusi razılığın (lisenziyanın) qayda və şərtlərini və bu qanunun tələblərini pozduqda xüsusi razılığın (lisenziyanın) qüvvəsi və ya hər hansı proqramın yayımı teleradio yayımı sahəsində müvafiq dövlət orqanının qərarı ilə bir ayadək müddətə müvəqqəti dayandırılır. Hazırda qüvvədə olan maddəyə görə isə teleradio yayımçıları xüsusi razılığın (lisenziyanın) qayda və şərtlərini və bu qanunun tələblərini pozduqda razılığın (lisenziyanın) qüvvəsi məhkəmənin qərarı ilə bir gündən yeddi günədək müvəqqəti dayandırıla bilər. Dəyişikliklərdə bir sıra digər məsələlərdə də teleradio yayımçılarının xüsusi razılığının ləğv edilməsi səlahiyyəti teleradio yayımı sahəsindəki müvafiq dövlət orqanına, yəni Milli Televiziya və Radio Şurasına verilir.\nSözügedən qanunla bağlı çıxış edən millət vəkili deyib ki, dövlətin ideologiyasına qarşı və ya anti-bəşəri ideaları yaymağa cəhd edilməsi zamanı yayımçını məsuliyyət gözləyir: “Milli Televiziya və Radio Şurasının (MTRŞ) səlahiyyətlərinin artırılması olduqca önəmlidir. Amma diqqəti bir məsələyə yönəltmək istəyirəm. Milli, mənəvi dəyərlərin qorunması da Televiziya və Radio Şurasının üzərinə düşür. Lakin Milli Televiziya və Radio Şurası öz işinin öhdəsindən gələ bilmir. Ölkə telekanallarında şou xarakterli verilişlər çoxalıb. AZTV, İTV və ANS-i çıxmaq şərti ilə digər televiziyalarda daha çox şit, ucuz, bayağı verilişlər verilir. Cəmiyyət da bundan narazıdır”.\nElmira Axundova əlavə edib ki, telekanallarda sosial reklamlar yoxdur. Millət vəkili diqqətə çatdırıb ki, yerli serialların çəkilməsi üçün ayrılan pullar təyinatı üzrə xərclənmir:\n“Milli ruhda, vətənpərvər ruhda seriallar, filmlər çəkilmir. Yalnız Vahid Mustafayev bu sahədə işlər görür. O, Xocalı soyqırımı və 20 yanvar faciələri ilə ilə bağlı filmlər çəkib”. Elmira Axundova söyləyib ki, ölkə kanallarında şadlıq saraylarının reklamları qadağan edilməlidir: “Hesab edirəm ki, MTRŞ üzərinə düşən məsuliyyəti layiqincə yerinə yetirməlidir. Kanallarda şadlıq saraylarının reklamları və şou proqramlar üstünlük təşkil edir. Bizim milli qəhrəmanlarımız haqqında verilişlər olmalıdır. Azərbaycanın keçmişi və xalqımızın başına gələnlərlə bağlı filmlər çəkilməlidir. Ümumiyyətlə şadlıq sarayları ilə bağlı reklamlar ləğv edilməlidir. Bunun əvəzinə isə sosial reklamlar çəkilməli və kanallarda təbliğ edilməlidir”.\nMilli Məclisin Mədəniyyət komitəsinin sədri Nizami Cəfərov isə deputat həmkarı E.Axundovaya cavab verib. Bildirib ki, bəzi telekanallardakı problemlərə görə bütövlükdə MTRŞ-nı ittiham etmək doğru deyil: “Ölkə telekanallarının səviyyəsi onun vətəndaşlarının mədəniyyət səviyyəsinə uyğundur. Həqiqətən də televiziya məkanında ciddi problemlər var. Amma bütün bunları MTRŞ-nın üzərinə atmaq və onun fəaliyyətsizlikdə ittiham etmək doğru deyil. Mən bununla razı deyiləm”.\nDaha sonra dəyişikliklər səsə qoyularaq qəbul edilib.


Ermənistanda “Rusiyaya istəyirəm” aksiyasının iştirakçıları aclığa başlayıblar - JAMnews\nErmənistanda 20 nəfər aclıq elan edib. Bunlar “Rusiyaya istəyirəm” aksiyasının iştirakçılarıdır. Onlar artıq bir neçə aydır ki, Rusiya ilə müntəzəm aviareyslərin bərpa olunmasını tələb edirlər.\nOnlardan çoxu koronavirusa görə fövqəladə vəziyyət elan olunana qədər hansısa işlərinə görə vətənə gəliblər və indiyə qədər işlərinin, bəzilərinin isə həm də ailələrinin olduğu Rusiyaya qayıda bilməyiblər.\nErmənistan hakimiyyəti bütün bu müddət ərzində cavab verir ki, bu məsələ ilə bağlı danışıqlar gedir, amma Rusiya tərəfi hələlik müntəzəm reysləri bərpa etməyə tələsmir.\nSentyabrın 23-də səhər saatlarında etirazçılarla baş nazir Nikol Paşinyan görüşüb. Amma hökumət başçısı ilə görüş nəticə verməyib – aclıq aksiyasını hava sərhədi açılana qədər davam etdirəcəklər.\nRusiya hökuməti isə ötən gün Cənubi Koreya və Ermənistandan başqa bütün Avrasiya İqtisati İttifaqına üzv ölkələr üçün hava sərhədlərini açdığını elan edib.\nBaxmayaraq ki, Ermənistan 5 ildir ki, Rusiyanın liderliyi altında fəaliyyət göstərən AAİİ-nin üzvüdür. İttifaqa həmçinin Belarus, Qazaxıstan və Qırğızıstan daxildir.\n•“Qıfıl altında”: ermənistanlı əmək miqrantları Rusiyaya gedə bilmir\n•Ermənistan. Bizneslərini koronavirusdan xilas edən üç qadının hekayəsi\nRusiyaya getmək icazəsi tələb edən bir qrup Ermənistan vətəndaşı Facebook-da “Rusiyaya istəyirəm” adlı qrup yaradıb.\nSentyabrın 22-də gündüz sosial şəbəkələrdə aclıq elan ediləcəyi haqda məlumat yayılıb.\nSentyabrın 22-də artıq saat 22:00-da qrupun 20 i.tirakçısı aclıq elan ediblər və hökumət binasının yanında gecələyiblər. Onların arasında qadınlar da var.\nAksiya iştirakçılarını sentyabrın 23-də səhər baş nazir Nikol Paşinyan qəbul edib. Onlardan birinin sözlərinə görə, hökumət başçısı koronavirusun yayılması tempinə görə vəziyyət mürəkkəbdir. Hökumət başçısı söz verib ki, məsələni Avrasiya Hökumətlərarası Şurasının oktyabrın 8-də Yerevanda baş tutacaq iclasında müzakirə edəcək.\n“Amma biz dedik ki, o qədər gözləyə bilmərik”, – Artur Voskanyan jurnalistlərə bildirib.\nDaha əvvəl baş nazirin müavini Mqer Qriqoryan deyib ki, Ermənistan hava sərhədlərinin açılması məsələsini artıq AAİİ-də qaldırıb:\n“Bizim AAİİ üzrə tərəfdaşlarımız bu məsələni müzakirə etməyə hazırdır və ən azı biz vahid qaydaların müəyyən olunmasına nail ola biləcəyik ki, onlar bütün AAİİ ölkələri üçün simmetrik tətbiq edilsin. Hətta əgər yaxın zamanda müntəzəm sərnişindaşımanı bərpa etmən imkanı olmasa da, ən azı vahid standartlar tətbiq ediləcək”, – o deyib.\nErmənistanda etiraz aksiyası davam etdiyi müddətdə Rusiya hökuməti tədricən hava əlaqələrini bərpa edir. Rusiya hökumətinin son sərəncamına əsasən ölkə sentyabrın 21-dən Ermənistan istisna olmaqla bütün AAİİ ölkələri ilə hava sərhədini açıb, sentyabrın 27-dən isə Cənubi Koreya ilə hava əlaqələri bərpa olacaq.\n“Biz bilmirik bu, nə ilə şərtlənib, amma bizim üçün çox məyusedicidir ki, Qazaxıstan, Qırğızıstan, Cənubi Koreya, Belarusla sərbəst hərəkət haqda danışıqlar apara bilirlər, biz isə AAİİ üzvü olduğumuz və sazişə əsasən bizim sərbəst hərəkət imkanımız olduğu halda yerimizdə ilişib qalmışıq”, – aksiya iştirakçılarından biri deyib.\nSentyabrın 21-də “daşıma” reysləri proqramının bitməsi də vəziyyəti daha da mürəkkəbləşdirir, bu reyslər sayəsində Ermənistandan Rusiyaya getmək mümkün idi. Yerlərin sayı çox məhdud idi, buna görə də Rusiyanın bu və ya digər şəhərinə uçmaq üçün əvvəlcədən “Dövlət vidmətləri” portalında qeydiyyatdan keçmək lazım idi.\nİndi Ermənistandan Rusiyaya ancaq bir yolla getmək mümkündür – çarter reysləri həyata keçirən “Aeroflot” aviaşirkətinin xidmətlərindən yararlanmaq. Problem isə bu xidmətin baha olmasındadır – Yerevandan Moskvaya bir istiqamətdə bilet 55 min rubldan (təxminənn 690 dollar) bahadır.\nHazırda isə “Aeroflot” oktyabrın 25-dən müntəzəm reysləri bərpa etmək niyyətini açıqlayıb.\n“İmperiya elə imperiya olaraq qalır”\nRusiya bu məsələni də Ermənistana təzyiq rıçaqı kimi istifadə edir və hökumətə qarşı ictimai narazılıqları qızışdırır – politoloq Stepan Qriqoryan hesab edir.\n“Mən bildirirəm ki, bu da onunla bağlıdır ki, imperiya elə imperiya olaraq qalır, onlar anlayırlar ki, Ermənistanın hazırkı hakimiyyətinə nə qədər çox daxili təzyiq olsa, onlar istədiklərinə bir o qədər rahat nail ola biləcəklər.\nBu, imperiya siyasətidir – hazırkı hakimiyyəti daima təzyiq altında saxlamaq və nəyəsə nail olmaq”.


Bir günə cəmi 13 min peyvənd… – İstiqlal.az\nAna Səhifə/Gündəm/Bir günə cəmi 13 min peyvənd…\nBir günə cəmi 13 min peyvənd…\nAzərbaycanın Çinin “Sinovac” şirkətinə 9 milyon doza vaksin sifariş etdiyi açıqlanıb. (4,5 milyon əhalinin istifadəsi üçün. Ölkənin 10 milyon əhalisi var) Bu vaksinlərin ölkəyə mərhələlərlə gətirildiyi bildirilib.


Fəlsəfədə etik normalar » Səhifə 2 » Qadin.Net ~ İlk milli qadın portalı\noluremde eliaciqlqdan otru,hemise dua ediremki Allahim mene bol ruzi ver men onu sene xatir isler gorum.1,2 ,4mende coxdu\nbalıq bürcünün xüsusiyyətlərini oxusanız məni bir az tanıya bilərsiniz.\nsiride oxuyun menimle tanis olun\nqizim baliq burcu olduqundan yaxsi taniyiram\nHer bir insanda burda sadalananlardan var ozumuz hiss etmesekde ne qeder desek de b bize aid deyil hardasa ozun de bilmeden ele bir hereket edirsen ki sonradan dusunende gorursen ki var imis bu xasiyyetlerden.\nBirce o fikirle razi deyilem ki eyer kimse kiminlese munasibet qurmagi bacarirsa bu yaltaqliq elameti sayilmir. Sadece unsiyyet qurmaq bacarigi var demek lazimdir.Bezen men de qarsimdaki ile munasibet qura bilmirem ya da tez qura bilirem tanimadigim insana niye yaltaqliq etmeliyem ki munasibet quranda\n№ 32 - Müəllif: Zerish\nMARAQLİ MÖVZUDUR TƏŞƏKURLƏR.\n№ 31 - Müəllif: aishvarya rai\ntesekkurler heresinden bir az varimdi.cox sag olun yaziya gore\nNə çox əliaçığam nə də çox simic orta!Yəni düşünmək lazımdır ki pul həmişə yaxşı gələ bilməz və canunda həmişə enerjli ola bilməz.Bu günün sabahını da düşünmək lazımdır!Xoşuma gəldi təşəkkürlər yazıya görə də\n№ 29 - Müəllif: sirin89\nDEYESEN HERESINDEN BIRAZ VARIMDI\nmen eliaciq deyilem bedxerc de deyilem hiddetliyem\nteki heç vaxt olmasın da\nonu deye bilerem ki hec de eliaciq deyilem.axi men Şəkiliyəm\nŞəkililər əliaçıq olmur ki? məndə Şəkiliyəm\nÜçüncünü diqqətlə oxudum.Bir az ucadan oxudum.Yenə oxudum...Amma deyəsən başım tormozludur.Bəzi sözlər vardı ki mənə də aid idi.\nçalış hiddətdən azad ol.təşəkkürlər\nmende pis xasiyyet yoxdu hami ile mehribanam.\nhəmişə mehriban olun!\nMENDE ELIACIQLIQ- 35 %, NECIBLIK- 50 %, HIDDET- 5 %, HEYSIYYET- 10%\nhətta həddini də bilirsiniz?\nlap yaxşı canım\nbular hamsi var mende.herterefli qiz oldun beledide\nhə də afərin sizə daim belə də qalın!\nsevindim bəyənildiyinə çox sağ ol şərhə görə\nbəli olur məndə sualda qeyd etmişəm ki, ən çox hansı xüsusiyyəti özünüzdə müşahidə edirsiniz? təşəkkürlər canım\nÇox sağ olun canlarım.şərh yazan hər kəsə sonsuz təşəkkürlərimi bildirirəm.bəyəndiyinizə sevindim.məqsədim də budur\nçox gözəl Fatma xanım!\nÇox şad oldum bəyəndiyinizə görə mövzunu redaktə edərkən ardı var...deyə qeyd etmişdim deyəsən qeydə alınmayıb inşallah olacaq!\nçox sağ olun bəyəndiyinizə görə sevindim!


GünazTV February.22.2020: İran daxilində insanların din faktorundan istifadə edən siyasətçilərə inamı qalmayıb. | Dünya və İran | Güney Azərbaycan Televizyonu GunazTV\nIran Islam Respublikasının vətəndaşları, millətvəkili seçmək üçün cümə günü seçkilərdə oldu. Müşadidələr göstərdi ki, İnsanların seckiyə inamı qalmadığı üçün səsverməyə getmədilər və bu amil də islam rejiminin tərəfdarlarlarının xeyirinə işləyir. Rəsmi açıqlamada da bildirildi ki, 58 milyon secmək haqqı olan isnanın yalnız 11 milyonu səsini verib. İranın dini lideri Ali Xomneyi 290 nəfərlik məclis üzvülərinin seciminin ölkənin xarici siyasətinə təsir etməyəcəyini desə də, başda Amerika Birləşmiş Ştatları olaraq qərb dövlətləri İrandakı secki narahatlıqlarını dilə gətirdi. Amerika Birləşmiş Ştatları, başda Dövlət Katibi Pompeo olmaqla hər kəs bu seckiləri saxta adlandırdı. Amerika açıq şəkiildə dedi ki, insanlara azad seçim haqqı tanımayan İrandakı İslam rejimi beynəlxalq və insan haqqlarını kobud şəkildə pozur. Bunun nəticəsi olaraq Amerika İrana qarşı həm iqtisadi həm də siyasi təzyiqlərini davam etdirəçək. Birləşmiş Ştatların İran üzrə xüsusi nümayəndəsi Brain Hook da belə demişdi.\n«Milyonlarla insan evdə qalıb, seçkiyə inanmadıqları üçün səsverməyə getmir.Xalq ölüm olmadan demokratik və şəffaf seçki keçirilməsini istəyir. Amerika İran rəsmilərinin əməllərini ifşa etməkdə davam edəcək. Amerika İran əhalisindən sadə insani haqqlarını əlindən alan rejimi ifşa edəcək. Bu rejim insanların azad seçiminə hörmət qoymalıdır.»\nMəsələnin digər tərəfi, İrandakı seçkinin nəticələr istənilən halda ölkənin xarici və daxili siyasətinə təsir edəçək. Düzdü İranın xarici siyasətini dini lider Ayetullah Əli Xameneyi müəyyən etsə də, onun daxildəki gücünü həm də partament verir. Xameneyi də təbii olaraq tərəfdarlarının məclisdə güclənməsi üçün əlindən gələni edir. Digər tərəfdən gələn il İranda prezident seçkisi olacaq. Xameneyi növbəti prezidenti də seçərkən öz maraqlarını qorumağı düşünür. Ona bu yolda saxta seçilən millət vəkilləri kömək ola bilər. İrandan aldğımız görüntü və məlumatlar da əhalinin seşkilərə getmədiyini sübut edir. Buna baxmayaqar seçkiyə getməyən əhalinin əvəzinə məntəqələrə dolu sandıqların gətirildiyi barədə məlumatlar var. Bu da etirazların yaranmasına səbəb olub. Tehran sakininin GünAz TV-yə dediklərini eşidək.\n“ İran İslam Respublikasında keçmiş seçkidən fərqli idi. Xalq etiraz olaraq gəlmədi. Xalqın bu dövlətdən ümüdü kəsilib. Millət dövlətin bu məsələdən şou etməsinə icazə vermək istəmədi. Xalq bu məsələni sanksiya qoymuşdu. Ona görədə seçki sakit oldu. Səs verənlər əsasən Sepah ordusu və dövlət işçiləri məcburi səs verməyə gətirmişdi.Daha gələcəyə bu ölkədə ümid yoxdur. Xalq bu dövlətin gələcəyini İslam dövləti ilə gələcəyə aparmaq istəmir ”\nSonda İranın dini liderinin seçkidən bir gün əvvəl istifadə etdiyi gedişə diqqət çəkmək istədim. İranın dini lideri insanları seckiyə həvəsləndirmək üçün dini amildən istifadə etdi.Səs vermənin dini öhdəlik olduğunu deməsi də işə yaramadı. Bu onu göstərdi ki, adı islam dövləti olsa da İran daxilində insanların din faktorundan istifadə edən siyasətçilərə inamı qalmayıb.\nQənirə Ataş, Günaz TV Vaşinqtonş.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycanın müdafiə naziri MDB Müdafiə Nazirləri Şurasının növbəti iclasında iştirak edib\nOktyabrın 12-də Özbəkistan Respublikasının paytaxtı Daşkənddə Müstəqil Dövlətlər Birliyi iştirakçı-dövlətlərinin Müdafiə Nazirləri Şurasının növbəti iclası keçirilib.\nAZƏRTAC xəbər verir ki, Azərbaycan Respublikasının müdafiə naziri, general-polkovnik Zakir Həsənov iclasda iştirak edib.\nİclasda müdafiə nazirləri cari hərbi əməkdaşlıq və qarşıda duran məsələləri müzakirə ediblər.


Baş ağrısı necə keçər? » Qadınla.Com - Qadınlar Birİncidir!\nBir fincan qəhvəKafein başağrısını azaldar. Ağrı başlarkən, hələ şiddətlənmədən içkiniz bir fincan qəhvə ağrının şiddətlənməsinə mane olar. Lavanta qoxusuLavanta qoxusu rahatlaşdırar və baş ağrısı üzərində sağaltıcı təsiri vardır. Bir neçə damla lavanta yağı ilə boyunuza və gicgahlarınıza edəcəyiniz masaj ağrını bir az dindirər. İsti su içinə bir neçə damla lavanta yağı damladıb tənəffüs etmək də işə yarayar. Əlinizin altında lavanta yağı yoxsa, lavanta qoxuları da iş görər. Özünüzə toxunun!Yüngül canınız yanacaq amma özünüzə toxunmalarınız çox işə yarayacaq!Qulaqlarınızı baş və işarə barmaqlarınız arasında ikiyə qatlayın. 1 dəqiqə sıxdıqdan sonra buraxın. loading... 0


30 Noyabr 2019, 17:00 (GMT +4)\nBakı, 30 noyabr, SalamNews.Ölkədə sivil balıq ovunun təbliği üçün növbəti həvəskar balıq ovu turniri Qızılağac Milli Parkında keçirilib.\nSalamNews xəbər verir ki, brakonyerliyə son qoymaq, sivil balıq ovlanması qaydalarına əməl edərək icazə verilən ərazilərdə icazə verilən alətlərlə balıq ovu qaydalarını təbliğ etmək məqsədilə keçirilən turnirdə çoxlu sayda həvəskar balıqçı iştirak edib.\nQızılağac milli parkının direktoru Firdovsi Məmmədov jurnalistlərə bildirib ki, milli park ərazisində həvəskar balıqçıların icazə verilən ov alətləri ilə ov etmələri üçün yerlər müəyyən olunub və lazımi şərait yaradılıb.\n“Bununla biz həm də milli parka turistlərin cəlb edilməsinin, insanların asudə vaxtlarını təbiət ərazilərində səmərəli keçirmələrini təşviq edirik”.\nQızılağac Milli Parkında silahlı insident olub


5 yaşlı uşağı həyətin ortasında zorladı, sonra... - Ağcabədidə BİABIRÇILIQ » Joy.az - Bizimlə daha rəngarəng\n5 yaşlı uşağı həyətin ortasında zorladı, sonra... - Ağcabədidə BİABIRÇILIQ\n2 Avqust 2018XeTaIXəbərlər38590\nSamir Məmmədov 2017-ci ilin may ayının əvvəllərində, saat təxminən 15 radələrində yaşadığı Ağcabədi şəhəri, Qarabağ küçəsindəki evinin həyətində qonşusu, 2012-ci il təvəllüdlü Eldar Babayevə fiziki və ya psixi zor tətbiq etmədən onunla qeyri-təbii yolla cinsi əlaqədə olub.\n"Təqsirləndirilən şəxsin şəxsiyyətinə uyğun olmayan cəza verilib”\nProkuror qeyd edib ki, cinayət qanunvericiliyində göstərilməmiş halları əsassız olaraq cəzanı yüngülləşdirən hallar kimi qəbul etməklə cinayət qanunu normasını düzgün tətbiq edilməyib: "Samir Məmmədovun barəsində əsassız olaraq Cinayət Məcəlləsinin 70-ci maddəsini tətbiq edilib və cəzanın təyin edilməsinin ümumi əsaslarına dair qanunun tələblərini pozulub. Həmçinin törədilən cinayətin xarakterinə və ictimai təhlükəlilik dərəcəsinə, onun törədilməsi hallarına və cinayət törətməkdə təqsirli bilinən şəxsin şəxsiyyətinə uyğun olmayan cəza təyin edilib”.\nAzyaşlının anası: "Oğlumun boğulduğunu görüb...”\nZərərçəkmiş Eldar Babayevin anası Səbinə Babayeva da kasasiya şikayəti verib. O, qeyd edib ki, Samir Məmmədov onun azyaşlı oğlu Eldar Babayevə qarşı bir neçə dəfə seksual xarakterli zorakılıq hərəkətləri edib: "Samir bir neçə dəfə oğlumun köməksiz vəziyyətindən istifadə edərək, ona qarşı əxlaqsız hərəkətlər edib. Samir seksual xarakterli hərəkətlər edən zaman oğlumun boğulduğunu görüb və sonra onu buraxıb. O, bu hərəkətlərini bir neçə dəfə təkrar edib. Lakin ibtidai istintaq orqanı və birinci instansiya məhkəməsi tərəfindən əsassız olaraq onun əməli Cinayət Məcəlləsinin 153.2-ci maddəsinə tövsif edilib”.\n"Ağır cəza verilsin”\n"O, yüngül maddə ilə məhkəməyə verilib”\nSəbinə Babayeva bildirib ki, məhkəmənin hökmündən narazıdır: "Ona görə ki, məhkəmə təqsirkar şəxs olan Samir Məmmədovun əməlini düzgün qiymətləndirməyib, ona yüngül cəza təyin edib. Samir Məmmədov əslində Cinayət Məcəlləsinin 152.2-ci maddəsi ilə cinayət əməli törədib. Lakin o, yüngül maddə ilə məhkəməyə verilib. Məhkəmə isə ona verilmiş maddə ilə hökm çıxarıb”.\n"Guya əxlaqsız hərəkətlər etməyib”\nAzyaşlının anası qeyd edib ki, Samir Məmmədov 2017-ci ilin may ayında onun azyaşlı oğlunu məqsədli şəkildə evin arxasına aparıb, ona qarşı əxlaqsız, sözlə ifadə olunmayan hərəkətlər edib: "Samir Məmmədov daha sonra oğluma hədə-qorxu gələrək bu barədə heç kimə deməməsini tapşırıb. Beləliklə də Cinayət Məcəlləsinin 152.2-ci maddəsi ilə nəzərdə tutulan cinayət əməlini törədib. Məhkəmə zamanı Samirin özü də törətdiyi əməli etiraf edib. Lakin o, sona kimi düzgün ifadə verməyib, guya yalnız cinsiyyət orqanını oğluma göstərib və ona qarşı digər əxlaqsız hərəkətlər etməyib”.\nArvadını vəhşicəsinə döydü, maşınla dəfələrlə üstündən keçdi – Azərbaycanda\nNarkoloji Mərkəzin baş həkimi həbs edildi\nAta oğlu və iki qohumu ilə əlbir olub 18 yaşlı şəxsi tövləyə saldı, zorladı ...


Aspir yağının faydaları » Qadınla.Com - Qadınlar Birİncidir!\nTarix: 12-02-2021, 17:00\nAspir yağı açıq sarı və ya sarının yaşıla çaları rəngində olur. Onu rəngli aspir çiçəyi toxumlarının sıxılması yolu ilə əldə edirlər. Bu çiçək astrakimilər fəsiləsinə aiddir və yayın sonlarında və payızın əvvəlləırində çiçək açır. Bu çiçəyə ən çox Krım, Qafqaz, Misir, İspaniya, Amerika və Afrikada rast gəlinir. Onun çiçəklərindən alınan rəngdən ən çox qida sənayesində karamellərin hazırlanması üçün istifadə edilir. Ən keyfiyyətli aspir yağı soyuq sıxılma vasitə ilə əldə edilmiş aspir yağı hesab edilir. Aspir çiçəyindən iki növ yağ əldə edilir. Birinci növ yağ təmizlənməmiş aspir toxumlarından əldə edilir. Bu yağdan texniki vasitələr üçün istifadə edilir. İkinci növ aspir yağı isə tam təmizlənmiş aspir toxumlarından əldə edilir. Bu yağ kulinariya sənayesində bir çox məqsədlərlə istifadə olunur. Tərkibinin günəbaxan yağının tərkibinə yaxın olduğu üçün güəbaxan yağının istifadə edildiyi bütün sahələrdə aspir yağından istifadə olunur.\nAspir yağının əsas tərkibini linolen turşusu təşkil edir.Bu yağın az hissəsi E vitamini, palmit və olein yağından ibarətdir. Bu bitki tərkibli yağın tərkibində K vitamini vardır ki, bu da damar divarlarının möhkəmliyi üçün vacib amillərdən sayılır. Aspir yağının tərkibində skvalen yoxdur.\nAspir yağının tərkibi əvəzolunmaz turşular və elementlərlə zəngindir. O dərinin epidermis qatından asan sorulur. Tərkibində olan K vitamini kapilyar damarların möhkəmlənməsinə, kapilyarlarda baş verən qanslzmaların qarşısının alınmasına səbəb olur. Gündəlik qida rasionuna aspir yağı əlavə etmək orqanizmin arıqlamasına, qan damarlarının təmizlənməsinə, ürəyin möhkəmlənməsinə, saçların və dərinin strukturunun sağlamlaşmasına səbəb olur. Aspir yağı şəkərli diabet xəstələrinin artıq çəkidən xilas olmasına səbəb olur. Bu yağdan istifadə etmək onların qanında şəkərin miqdarını normallaşdırır. II tip şəkərli diabet xəstələri 4 ay, gün ərzində 8 qram aspir yağı yedikdə onların qanında şəkərin miqdarı aşağı düşür və orqanizmdə baş verən iltihabi proseslər aradan qalxır. Qədim zamanlarda aspir yağından qan dövranının pozulmaları zamanı istifadə edilib. Bu yağ qan laxtalanmasının azalmasına, qan dövranının yaxşılaşmasına səbəb olur. Aybaşı gecikmələri, travmalar və hamiləliyin planlı surətdə pozulması üçün qədimdə aspir yağından istifadə olunub. Buna görə də hamilələrə aspir yağı yemək qəti qadağan olunur.\nAspir yağı əvəzolunmaz dietik yağlardandır. O orqanizmdə yığılıb qalmış piy toxumalarının əriməsinə səbəb olur. Onun tərkibində olan K vitamini qırmızı qan hüceyrələrinin artmasına səbəb olur. Aspir yağının tərkibində zülallar və karbohidratlar yoxdur. O ən az karbohidratlı yağlardandır. Bu səbəblərinə görə aspir yağı son illərin ən məşhur yağlarındandır. Arıqlamaq istəyənlər qida rasionlarına aspir yağı əlavə etməklə çəkilərini azalda bilərlər. Hər gün az miqdarda aspir yağı yemək orqanizmdə yığılıb qalmış piylərin əriməsinə və çəkinin azalmasına səbəb olur. Aspir dietası ilə qısa zamanda artıq piylərdən xilas olmaq mümkündür.\nTərkibində olan E vitamini quru dərinin yumşalmasına səbəb olur. Ondan qocalma əleyhinə quru dərilər üçün kremlərin hazırlanmasında istifadə edilir. Aspir yağı dəridəki ölü toxumaların xaric olunmasını sürətləndirir, yeni toxumaların əmələ gəlməsinə səbəb olur. O dərini cavanlaşdırır, dərialtı kapilyarların fəaliyyəıtini artırır, dəridəki piy vəzlərinin fəaliyyətini normsallaşdırır.\nAspir yağından losyonların, kremlərin, şampunların, gün kremlərinin hazırlanmasında geniş istifadə edilir.Tərkibində olan yarımdoymamış turşular saçların kimyəvi rənglənmədən sonra strukturunun bərpa olunmasına səbəb olur.\nAspir yağının zərərli xüsusiyyətləri\nAspir yağının tərkibindəkilər orqanizmə zərər verə bilir. Ondan az miqdarda istifadə etmək lazımdır. Aspir yağından istifadə etdikdə baş hərlənməsi, ürəkbulanma, baş ağrıları və iştahsızlıq meydana çıxa bilər. Çoxlu miqdarda aspir yağı qəbul etmək qarın və döş boşluğunda ağrıların meydana çıxmasına, təngnəfəsliyə, qan azlığına, maddələr mübadiləsinin pozulmasına səbəb olur. Hamiləlik zamanı aspir yağından istifadə etmək məsləhət görülmür. Bu uşaqlığa qan axınının çoxalmasına və uşaqsalmaya səbəb ola bilər.


Ana səhifə / SOSİAL / İcra başçısı kətə bişirən qadına xəbərdarlıq etdi - FOTO\n29 May 2020, 14:19 / OXUNUB: 401\t/ SOSİAL\nİcmal.az-ın xəbərinə görə, Niyazi Bayramov Gəncədə inşası yekunlaşmaq üzrə olan modul tipli xəstəxanada olub və görülən işlərlə maraqlanıb. Bildirilib ki, xəstəxanın ətrafında abadlıq-quruculuq tədbirləri həyata keçirilir. Şəhər rəhbəri bu istiqamətdə öz tapşırıq və tövsiyyələrini verib.


Respublica News - AZƏRBAYCAN İQTİSADİYYATINDA MELİORASİYA VƏ SU TƏSƏRRÜFATININ ROLU\nŞənbə, 23 Noyabr 2019 10:15\nMüsahibimiz Azərbaycan Hidrotexnika və Meliorasiya Elm-İstehsalat Birliyinin baş direktoru, aqrar elmlər doktoru, professor Ağamir Həşimovdur\n– Ağamir müəllim, ölkə iqtisadiyyatının inkişafında meliorasiya və su təsərrüfatının rolu nədən ibarətdir?\n– Meliorasiya və su təsərrüfatının ölkə iqtisadiyyatında və ümumilikdə ölkənin ərzaq təhlükəsizliyinin təmin edilməsində oynadığı rolun əhəmiyyətini ümummilli lider Heydər Əliyevin “Meliorasiya və su təsərrüfatı obyektləri bizim sərvətimizdir və bu sərvətdən daha səmərəli istifadə etməliyik” müdrik kəlamı ilə cavablandırmaq istəyirəm. Sahənin vacibliyi və ona dövlətin verdiyi qiyməti təsəvvür etmək üçün meliorasiya və su təsərrüfatının inkişaf mərhələlərinə qısaca nəzər salmaq, fikrimizcə, maraqlı olardı.\nQədim dövrlərdə meliorasiya və su təsərrüfatı sahəsində texnika və texnologiyaların zəif inkişafı ilə əlaqədar suvarma kanalları və hidrotexniki qurğular ağır əl əməyi hesabına tikilib istifadə olunmuşdur. V-VI əsrlərdə Mil düzündə inşa edilmiş suvarma kanalının izləri, VI-VII əsrlərdə çəkilmiş Gavur-arx, Hacı Hüseynağa, Daşçay-arx kanalları hələ də qalmaqdadır. Mühəndis tipli irriqasiya sistemləri və qurğuların tikintisi XIX əsrin ikinci yarısından başlamışdır. 1860-cı illərdə Qarayazı düzündə mühəndis tipli suvarma şəbəkəsi inşa edilmiş və suvarma aparılmışdır. 1872-ci ildə Naxçıvanda Arazdöyən suvarma şəbəkəsi tikilib istifadəyə verilmişdir. 1899-1900-cü illərdə Muğan düzündə tədqiqatlar aparılmış və uzunluğu 5,25 km olan Sarıcalar kanalı tikilmişdir.\nXIX əsrin sonlarında çar hökuməti toxuculuq sənayesinə marağı artdığından pambıqçılığı inkişaf etdirməyə səy göstərir və Muğan, Mil və Şirvan düzlərində suvarma tədbirlərini həyata keçirməyə başlayır. 1901-1917-ci illərdə Gür-gür-Qobu kanalı, indiki Sabir adına suvarma şəbəkəsi, Aşağı Muğan, Yuxarı Muğan, Orta Muğan magistral kanalları tikilir.\n1920-1940-cı illəri əhatə edən mərhələ su təsərrüfatını idarə etmək üçün xüsusi idarələrin təşkili, sıradan çıxmış kanal və qurğuların bərpası, suvarma sistemlərinin yenidən qurulması, suvarılan ərazilərin genişləndirilməsi və qurğuların etibarlılığının yüksəldilməsi ilə xarakterizə olunur. Bu illərdə Sabir adına kanal yenidən quruldu, uzunluğu 72 km olan Sağ və Sol sahil kanalları tikilib istifadəyə verildi. Suvarılan torpaq sahələri 618 min hektara çatdırıldı. 1925-1931-ci illərdə Köhnə Xan qızı kanalı işə salındı, Naxçıvanda kəhriz təsərrüfatı qaydaya salındı, Qarabağ və Gəncə-Qazax zonalarında torpaqların suvarılmasına başlandı.\nİkinci Dünya müharibəsindən sonrakı dövrü əhatə edən mərhələ meliorasiya və su təsərrüfatında yaranmış geriliyin aradan qaldırılması, yarımçıq qalmış obyektlərin tikintisi, idarəetmə, tikinti və istismar qurum və idarələrinin təşkili, bataqlıqların qurudulması, suvarılan torpaqların sahəsinin genişləndirilməsi, suya olan tələbatın ödənilməsi, mövcud suvarma sistemlərinin yenidən qurulması ilə səciyyələnir. 1946-1952-ci illərdə su təsərrüfatında tikintiyə 105,6 milyon manat vəsait xərcləndi və 41,7 min hektar sahədə mövcud suvarma sistemləri yenidən quruldu, 75,3 min hektar yeni torpaqlar istifadəyə verildi.\n1945-1965-ci illərdə meliorasiya və su təsərrüfatı sahəsində Mingəçevir su anbarı, Muğan-Salyan magistral kollektoru, Baş Muğan kanalı, Bəhrəmtəpə hidroqovşağı, Yuxarı Qarabağ kanalı, Yuxarı Şirvan kanalı, Baş Şirvan kollektoru, Samur çayında sugötürücü, Samur-Dəvəçi kanalının 2-ci hissəsi, Ceyranbatan su anbarı tikilib istifadəyə verildi. 50 min hektar bataqlaşmanın qarşısını almaq məqsədilə Şirvan zonası çaylarının sel sularının Kür çayına axıdılması həyata keçirildi. 249 subartezian quyusu qazıldı, Lənkəran düzündə 13,2 min hektar sahəsi olan Morso bataqlığı quruduldu, Qazax, Tovuz, Şəmkir və Naxçıvanda suvarma üçün nasos stansiyaları tikildi. 253 min hektar yeni suvarılan torpaqlar istifadəyə verildi, 342 min hektar qış otlaqlarına su çıxarıldı. Artıq 1965-ci ildə suvarılan torpaqların ümumi sahəsi 970 min hektara çatdırılmışdır.\nümummilli lider Heydər Əliyevin Azərbaycan Respublikasına rəhbərlik etdiyi birinci dövrdə (1969-1982-ci illər) ölkənin meliorasiya və su təsərrüfatında, o cümlədən iqtisadiyyatın bütün sahələrində intensiv inkişaf mərhələsi başladı. Araz çayı üzərində su anbarı su elektrik stansiyası ilə birlikdə, Sərsəng, Yuxarı Xanbulançay, Arpaçay, Sirab, Ağstafaçay, Aşağı Köndələnçay, Zaqolovoçay və s. su anbarları Mil-Muğan hidroqovşağı, Baş Mil kanalı, Yuxarı Mil və yeni Xan qızı kanalları, üçpilləli Qaraçuq, ikipilləli Arpaçay və Yazı düzü nasos stansiyaları, Naxçıvan və Abşeron suvarma sistemləri, Caqar-Cibir magistral kanalı, Dağlıq Qarabağda suvarma sistemlərinin yenidən qurulması, Tovuz üçpilləli nasos stansiyası, Baş Şirvan kollektorunun yenidən qurulması, Lənkəran və Astara rayonlarında suvarma sistemləri və digər obyektlər tikilib istifadəyə verildi. 200 min hektara yaxın yeni suvarılan torpaqlar kənd təsərrüfatı istifadəsinə cəlb edildi, 400 min hektar suvarılan torpaqların meliorativ vəziyyəti yaxşılaşdırıldı, 825 min hektar sahədə suvarma sistemləri yenidən quruldu, 460 min hektar sahədə hamarlama və 150 min hektarda əsaslı yuma işləri aparıldı. Təkcə 1971-1975-ci illərdə 50 min hektar sahədə örtülü drenaj sistemi inşa edilmiş, dəmir-beton novlardan ibarət 500 km-ə yaxın kanallar, 3 min km-ə yaxın boru kəməri çəkilmişdir. 1970-ci ildən sənaye-istehsalat bazaları yaradılmağa başlandı. Qısa müddətdə Sabirabad rayonunda dəmir-beton zavodu, təmir zavodu, Əli Bayramlı şəhərində Saxçı drenaj boru zavodu, Səyyar-mexaniki dəstələrin dayaq məntəqələri, kərpic zavodları, Bərdə, Şəmkir, Ağdaş və Xaçmaz rayonlarında, Bəhrəmtəpə qəsəbəsində, Naxçıvanda və digər bölgələrdə qum-çınqıl zavodları və karxanalar tikilib istismara verildi.\n1983-1993-cü illər meliorasiya və su təsərrüfatının tənəzzül dövrü və sahənin böhranlı vəziyyəti ilə xarakterizə olunur. 1986-cı ildən başlayan yenidənqurma siyasəti, Ermənistanın Azərbaycan torpaqlarını işğal etməsi, daxili çəkişmələr, vəsait çatışmazlığı sahəni tam iflasa uğratmışdı.\n1993-cü ildə ümummilli lider Heydər Əliyevin müstəqil Azərbaycana rəhbərlik etdiyi ikinci dövrdə meliorasiya və su təsərrüfatının yeni inkişaf mərhələsi başladı. Bu sahəyə dövlət qayğısı yenidən bərpa olundu və sahənin gələcək inkişaf istiqamətləri müəyyənləşdirildi. Əvvəlcə “2003-2010-cu illər üzrə meliorasiya və su təsərrüfatının İnkişaf Konsepsiyası və İnvestisiya Proqramı” hazırlandı.\nKonsepsiya və Proqramda 6 su anbarının və 235 km uzunluğunda kanalların tikilməsi, Bərdə, Tərtər, Şəmkir, Ağstafa, Qazax və Qəbələ rayonlarında kollektor-drenaj şəbəkəsi tikməklə qrunt sularının səviyyəsinin endirilməsi, daşqın və sel təhlükəsi yaradan çaylarda uzunluğu 38,4 min metr olan bəndlərin tikilməsi nəzərdə tutulmuşdu.\nBu işləri görmək üçün Dünya Bankı, İslam İnkişaf Bankı, Asiya İnkişaf Bankı, Avropa Birliyi və digər investorlar tərəfindən kredit xətləri açıldı. Tikintisi yarımçıq qalmış 150 obyektdən ən mühüm 11 obyekt seçildi. Son dərəcədə vacib olan 3 obyektin - Baş Mil-Muğan Kollektoru, Vayxır su anbarı tikintisinin və Samur-Abşeron suvarma sisteminin yenidən qurulmasının birinci növbədə maliyyələşdirilməsi qərara alındı.\nAzərbaycanın müstəqillik əldə etdiyi qısa müddətdə uzunluğu 185,8 km, sərfi saniyədə 107 kubmetr olan Baş Mil-Muğan Kollektoru, Vayxır su anbarı, Xanarx kanalı, Şəmkir maşın kanalı, İkipilləli Ceyrançöl, İkipilləli Sədərək və Xındırıstan nasos stansiyaları tikilib istifadəyə verildi. Bu dövrdə dağ və dağətəyi çaylarda 10 min metrdən artıq sahilbərkitmə işləri görülmüş, Şəki rayonunda Cəyirliarx kanalı bərpa edilmiş və su ilə təminat üçün hövzə tikilmişdir. Samur çayı üzərindəki Baş su qəbuledici qurğu və Bəhrəmtəpə hidroqovşağı bərpa və əsaslı təmir edilmiş, Tərtər rayonunda içməli su təchizatı sistemi bərpa edilmişdir. Bərdə, Tərtər, Şəmkir və digər rayonlarda qrunt sularının səviyyəsinin aşağı salınması üzrə tədbirlər həyata keçirilmiş, respublikanın rayonlarında təsərrüfatdaxili irriqasiya və meliorasiya işləri sahmana salınmışdır.\nBu inkişaf ümummilli lider Heydər Əliyev və onun layiqli davamçısı, ölkə Prezidenti möhtərəm İlham Əliyev tərəfindən müasir dövrün tələblərinə uyğun uğurla davam etdirilməyə başlandı.\nAzərbaycan dövlətini qorumaq, onun davamlı inkişafını təmin etmək, əhalinin sosial-iqtisadi və rifah halını yüksəltmək üçün bir sıra mühüm qərarlar qəbul edilmiş, Dövlət proqramları hazırlanıb icraya yönəldilmişdi. “2008-2015-ci illərdə Azərbaycan Respublikasında əhalinin ərzaq məhsulları ilə etibarlı təminatına dair Dövlət Proqramı”, Azərbaycan Respublikası regionlarının 2009-2013-cü və 2014-2018-ci illərdə sosial-iqtisadi inkişafı Dövlət proqramları və digər proqram sənədlərindən irəli gələn tələblər aqrar sektor qarşısında bir sıra təxirəsalınmaz vəzifələr və tapşırıqlar qoydu. Meliorasiya və su təsərrüfatını inkişaf etdirmək məqsədilə Tədbirlər Planında su ehtiyatlarının idarə olunmasının təkmilləşdirilməsi və səmərəli istifadə olunması, meliorasiya və irriqasiya sistemlərinin iş rejimlərinin yaxşılaşdırılması və potensialının gücləndirilməsi, suvarma və kollektor-drenaj şəbəkələrinin bərpası, yenidən qurulması və tikintisi, çaylarda sel və daşqınlara qarşı mübarizə tədbirlərinin davam etdirilməsi qərara alındı.\nQısa müddət ərzində əsrin nəhəng və unikal su tikintilərindən Taxtakörpü su anbarı və onun üzərində 25 meqavat gücündə olan elektrik stansiyası, Şəmkir su anbarı və onun üzərində ildə 560 milyon kilovat elektrik enerjisi istehsal edən elektrik stansiyası, 54248 hektar əkin sahəsinin su təminatını yaxşılaşdıracaq və 17147 hektar yeni torpaq sahələrini suvarma suyu ilə təmin edəcək Şəmkir sağ və sol sahil kanalları, Füzuli rayonunda və Naxçıvan Muxtar Respublikasında hər birinin gücü 25 meqavat olan su elektrik stansiyaları su anbarları ilə birlikdə tikilib istifadəyə verildi. Azərbaycan Respublikasının Prezidenti cənab İlham Əliyevin qeyd etdiyi kimi, “son illərdə bir neçə gözəl layihələr icra edilmiş və böyük infrastruktur layihələrin icrası davam etdirilir”.\nAzərbaycan Respublikasının Prezidenti cənab İlham Əliyevin 2016-cı il 16 mart tarixli 1897 nömrəli Sərəncamı ilə əlaqədar “Azərbaycan Respublikasında kənd təsərrüfatı məhsullarının istehsalına və emalına dair Strateji Yol Xəritəsi” hazırlandı. Strateji Yol Xəritəsində 2016-2020-ci illər ərzində və perspektivdə ölkənin ərzaq təhlükəsizliyini təmin etmək, aqrar sektorun dayanıqlı inkişafına nail olmaq, rəqabətqabiliyyətli kənd təsərrüfatı məhsulları istehsal və emal etmək və digər məqsədlər üçün 9 strateji hədəfin reallaşdırılması nəzərdə tutulmuşdur.\n– Siz öncə ümummilli lider Heydər Əliyevin meliorasiya və su təsərrüfatı obyektləri haqqında dediyi tövsiyəni sitat gətirdiniz. Bu barədə bir az geniş məlumat verməyinizi xahiş edirəm.\n– Meliorasiya və su təsərrüfatı təyinatına, əhatə dairəsinə və miqyasına görə ölkəmizdə iqtisadiyyatın aparıcı və nəhəng sahələrindən biridir. Azərbaycanda Meliorasiya və Su Təsərrüfatı Açıq Səhmdar Cəmiyyəti tərəfindən kənd təsərrüfatını və sənayeni su ilə davamlı təmin etmək, şəhər və yaşayış məntəqələrini, əraziləri və əkin sahələrini sel, daşqın və suların digər zərərli təsirindən qorumaq, şorlaşmış və şorakətləşmiş torpaqların münbitliyini bərpa etmək və yaxşılaşdırmaq, su ehtiyatlarından səmərəli və qənaətlə istifadə etmək; ətraf mühiti mühafizə etmək və ekoloji tarazlığı qorumaq; balıqçılığı və turizmi inkişaf etdirmək, ölkənin energetika bazasını möhkəmləndirmək məqsədilə geniş tikinti və istismar işləri aparılır. Meliorasiya və su təsərrüfatı kompleksinə 140 mindən artıq müxtəlif təyinatlı hidrotexniki qurğu, tutumu 22,5 milyard kubmetr olan 170 su anbarı, ümumi uzunluğu 51,84 min km olan irriqasiya sistemi, uzunluğu 41,182 min km olan kollektor-drenaj şəbəkəsi; ümumi gücü 605 min kVt-dan çox olan 1021 nasos stansiyası, 8713 subartezian quyusu, ümumi uzunluğu 2930 km olan boru kəməri; ümumi uzunluğu 2079 km olan sahilqoruyucu qurğular; ümumi uzunluğu 9292 km olan mühafizə bəndləri, 1989 sənaye və mülki bina, 138 kiçik su tutarlı, 9036 müşahidə quyusu, 2636 km yol; 503 km rabitə xətti, kanallar üzərində 5785 qurğu; 45510 suayırıcı qurğu, 12014 körpü və keçid, 3852 suölçən qurğu, otlaqları və heyvandarlıq sahələrini su ilə təmin etmək üçün yüzlərlə qurğu və su təchizatı sistemləri daxildir. Qeyd edilən nəhəng mühəndis qurğuları, sistem və şəbəkələr aqressiv mühitdə işləməklə bərabər ölkənin bütün ərazilərini əhatə etmişdir. Olduqca mürəkkəb konstruksiyalara malik olan bu sistem və qurğuların layihələndirilməsi, tikintisi və istismarı ixtisaslaşmış və sahəni yaxşı bilən mütəxəssislər tərəfindən həyata keçirilir. Xüsusilə sahənin hərtərəfli inkişafında ölkə Prezidentinin diqqət və qayğısını hər zaman vurğulayan və peşəkarlıqla bu işlərə rəhbərlik, təşkilatçılıq edən Azərbaycan Meliorasiya və Su Təsərrüfatı Açıq Səhmdar Cəmiyyətinin sədri Əhməd Əhmədzadənin də əməyi böyükdür.\n– Söhbət zamanı qeyd etdiniz ki, Azərbaycanın torpaq və su ehtiyatları məhduddur. Ölkəmizin torpaq-su ehtiyatları və onların müasir vəziyyəti haqqında açıqlama verməyiniz yerinə düşərdi.\n– Əhalinin təhlükəsizliyinin başlıca təminatı su və torpaq ehtiyatları və onlardan səmərəli istifadə edilməsidir. Qəbul edilmiş beynəlxalq normalara görə əhalini ərzaqla tam təmin etmək üçün bir nəfər sakinə 0,3-0,5 hektar yararlı əkin sahəsi, 7,4 min kubmetr və ya ən azı 1,7 min kubmetr şirin su düşməlidir. Lakin Azərbaycanda bir nəfərə düşən yararlı əkin sahəsi 0,15-0,20 hektar, təqribən 1 min kubmetr şirin su düşür ki, bu da kritik hesab edilən həddən 2-7 dəfə azdır.\nAzərbaycan Respublikası qədim əkinçilik mədəniyyətinə malik olub, olduqca mürəkkəb coğrafi, təbii-iqlim şəraitində yerləşir. Ölkənin ümumi torpaq fondu 86.6 milyon hektar təşkil edir. Ərazinin 60 faizi dağlıq, 40 faizi dağətəyi və düzənliklərdən ibarətdir. Ölkə ərazisinin 2721,1 min hektarı dağlıq, 1040,3 min hektarı meşəlik, 142,5 min hektarını isə su hövzələri təşkil etdiyindən ümumi torpaq fondunun 45,1 faizi və yaxud 3905,7 min hektarı kənd təsərrüfatı dövriyyəsində istifadə oluna bilmir. Torpaq fondunun yalnız 4759 min hektarı kənd təsərrüfatı məhsulları istehsal etmək üçün yararlı hesab olunur. Lakin onun 2915,4 min hektarı daimi bitkilər, otlaqlar və biçənəklər altında yerləşir. Hazırda kənd təsərrüfatında əkin altında istifadə olunan torpaq sahəsi 1843 min hektar təşkil edir və onun 1438,8 min hektarı suvarılır. Suvarılan torpaqların 126 min hektarı Dağlıq Qarabağda mənfur Ermənistanın işğalı altındadır.\nSu kompleks məqsədlər, o cümlədən su təchizatı, suvarma, energetika, sənaye, balıqçılıq, nəqliyyat, su idmanı, turizm, sağlamlıq, kurort və istirahət, ovçuluq, meşə təsərrüfatı, hərbi və digər strateji məqsədlər üçün istifadə olunur. Azərbaycanda şirin su ehtiyatları çaylarda, göllərdə və yeraltı su hövzələrində cəmlənmişdir. Ölkədə çay sularının ehtiyatı orta sulu illərdə 32,3 milyard kubmetrə çatır və onun 22 milyard kubmetri və ya 70 faizi qonşu ölkələrin ərazisindən daxil olur. Göl sularının ümumi ehtiyatı olduqca az olub 314 min kubmetr təşkil edir. Su hövzələrinin mühafizəsi, ekoloji tarazlığın, biomüxtəlifliyin qorunması məqsədilə qəbul edilmiş beynəlxalq normalara görə çay sularının müəyyən hissəsi, təqribən 30 faizi geri qaytarılmadan istifadə edilə bilər. Hətta şiddətli quraqlıq illərdə çaylardan ümumən su götürməyə icazə verilmir. Azərbaycan çaylarının su ehtiyatları quraqlıq illərdə məcburi axın həcmindən az olur.\nYeraltı su hövzələrində şirin və zəif minerallaşmış suların istismar ehtiyatları da çox deyildir. Hesablamalara görə, yeraltı suların proqnoz ehtiyatları 7,49 milyard kubmetr təşkil edir. Bu ehtiyatlardan yalnız 4,64 mliyard kubmetri Dövlət Ehtiyatlar Komissiyası tərəfindən təsdiq edilmişdir.\nSuvarılan torpaq sahələrini 3,2 milyon hektar qədər artırmaq mümkündür və bu zaman suvarma suyuna olan tələbat 25,6 milyard kubmetr təşkil edir. Əhalinin sayının artması, qlobal iqlim dəyişmələri və iqtisadiyyatın digər sahələrinin inkişaf etdirilməsi suya olan tələbatı daha da artırır. Bu zaman suya olan tələbat 38,6 milyard kubmetrə çatır. Göründüyü kimi, mövcud su ehtiyatları artan tələbatı ödəmir. Ona görə də əlavə su mənbələrindən, məsələn, dəniz, kollektor-drenaj və təmizlənmiş çirkab sularından təkrar istifadə məsələsi aktuallaşır.\n– Meliorasiya nədir və onun fəaliyyət dairəsinə nə kimi məsələlər daxildir? Məncə, bu sual çoxları üçün maraqlıdır.\n– Meliorasiya sözü latın dilində “yaxşılaşdırma” mənasını ifadə edir. Lakin geniş mənada müxtəlif texnika və texnologiyaların köməyi ilə torpağın yararlı hala salınmasından və məhsuldarlığının artırılmasından, ətraf mühitin mühafizəsindən və ekoloji tarazlığın qorunmasından, səhralaşma ilə mübarizə aparmaqdan və digər təbiət məsələlərinin həll edilməsindən ibarətdir. Ona görə də meliorasiya bir çox sahələri əhatə edir. Meliorasiyanın fəaliyyət dairəsinə suvarma, izafi nəmlənmiş humid zonalarda qurutma, arid zonalarda qrunt sularının səviyyəsinin tənzimlənməsi, qurutma-nəmləndirmə sistemlərinin yaradılması, aqromeşə salma, torpaqların daş və qaya parçalarından təmizlənməsi (mədəni-texniki işlər), torpaqların dərin qatlarının yumşaldılması, irriqasiya, su və külək eroziyasına qarşı mübarizə tədbirlərinin aparılması, torpaqların strukturunun yaxşılaşdırılması, təkrar şorlaşma və şorakətləşmə ilə mübarizənin aparılması, zərərsiz kimyəvi maddələrlə torpaqların məhsuldarlığının bərpası və qorunması, mədəni otlaqların yaradılması, otlaqların su təminatı və mühafizəsi, qum torpaqların bərkidilməsi və məhsulvermə qabiliyyətinin artırılması, mütərəqqi suvarma rejimlərinin, texnika və texnologiyalarının yaradılması və tətbiqi, dağ yamaclarında sürüşmənin qarşısının alınması, torpaqda nəmlik ehtiyatının yaradılması və digər məsələlər daxildir.\nMeliorasiyanın fəaliyyət dairəsinə, həmçinin hidrotexniki tədbirlər deyilən işlər də aiddir. Bu işlərə kənd təsərrüfatını suvarma və qismən əhalini içməli-məişət suyu ilə təmin etmək məqsədilə su anbarlarının, irriqasiya sistemlərinin və onların üzərində hidrotexniki qurğuların, sel və daşqınlara qarşı mühafizə qurğularının, kollektor-drenaj şəbəkəsinin yaradılması, layihələndirilməsi, tikintisi və istismarı kimi məsələlər də daxildir.\n– Suvarılan torpaq sahələrinin genişləndirilməsi və kənd təsərrüfatı məhsullarının artırılması ilə bağlı sizcə hansı meliorasiya tədbirləri həyata keçirilməlidir?\n– Dünyada torpaqla bağlı bir çox peşələr mövcuddur ki, onlar da öz müxtəlifliyi ilə səciyyələnirlər. Vətənə olan təmiz, ülvi məhəbbətimiz bizi üzərində gəzdiyimiz, verdiyi hər cür nemətlərlə qidalandığımız torpağa bağlayaraq, torpaq anlayışını müqəddəsləşdirir, qəlbimizdə ülvi hisslər oyadır. Məhz buna görə də, insanlar torpağa olan ülvi duyğularını “ana torpaq”, “bizi dolandıran torpaq” şəklində ifadə etməklə, onun doğma, əziz, müqəddəs və qorunan olduğunu göstərmək istəyirlər.\nBiz-meliorasiya və su təsərrüfatı işçiləri kənd təsərrüfatını mürəkkəb torpaq-iqlim şəraitlərində inkişaf etdiririk. Ölkəmizdə elə bir torpaq yoxdur ki, məhsuldarlığını kökündən yaxşılaşdırmaq üçün onlarda kompleks meliorasiya tədbirlərinin aparılması lazım olmasın. Kənd təsərrüfatı təyinatlı əkin sahələrinin bir çox hissəsi sistematik olaraq təkrarlanan kəskin quraqlıq şəraitlərində yerləşirlər. Belə ki, ölkə ərazisində iqlimin bəzi göstəriciləri, o cümlədən günəşli günlərin sayı əkinçiliyin inkişafı üçün əlverişli olsa da, əksər bölgələrdə yağıntının miqdarının buxarlanmadan az olması, bitkilərin su təminatı baxımından torpaqda nəmlik çatışmazlığına gətirib çıxarır, dəmyə əkinçiliyin inkişafını çətinləşdirir və suvarma əkinçiliyinin tətbiqini tələb edir. Məlum olduğu kimi, düşən yağıntıların torpağın nəmlik ehtiyatı baxımından optimal miqdarı 700 mm-dən çox qəbul edilmişdir. Ölkə ərazisinə il ərzində düşən yağıntının miqdarı əsas əkinçilik zonalarından olan Kür-Araz ovalığında və Samur-Dəvəçi massivinin şimal-şərq, şərq və cənub-şərq hissələrində və Abşeronda 200-400 mm, digər düzənlik ərazilərində 400-600 mm, Böyük Qafqazın cənub yamaclarında 600-1000 mm, Lənkəran ovalığında 400-1600 mm, dağlıq hissələrdə 1600 mm-dən böyükdür.\nHesab olunur ki, bitkilərin inkişafı üçün lazım olan məhsuldar nəmlik yağıntıların 60-70 %-ni təşkil edir, qalan hissə isə torpaq səthindən buxarlanır və ya axıb gedir. Bununla yanaşı, quraqlığın artması, güclü küləklər, yağıntıların az olması və digər səbəblər bitkilərin istifadə edə biləcəyi nəmliyin azalmasına gətirib çıxarır. Məlumdur ki, əgər yağışdan və ya suvarmadan sonra torpaqda “nəmliyi saxlamaq” kimi adlanan yumşaltma və malalama işləri aparılmasa, onda düşən yağıntıların hamısı qısa müddətdə buxarlana bilər. 10 mm miqdarında yağan yağıntılar hesaba alınmır, çünki onlar davamlı nəmlik ehtiyatını yarada bilmirlər, yalnız torpağın üst səthini nəmləndirirlər.\nBir halda ki, meliorasiya - böyük torpaq massivlərinin məhsuldarlığının daha uzunmüddətli, etibarlı və dayanıqlı artırılmasıdır, onda bu sahə nəinki hazırkı dövrdə, həm də gələcəkdə ölkə iqtisadiyyatına olan qayğını ifadə edir. Meliorativ obyektlər və onlara bağlı olan suvarılan torpaqlar uzunömürlü olduğundan, ildən-ilə, əsrdən-əsrə toplanılaraq, ölkənin meliorativ fondunu yaradırlar. Meliorasiya olunmuş torpaqların irimiqyaslı fondunu nə 5 il, nə də 10 il müddətinə yaratmaq mümkün deyil, onu yaratmaq üçün onilliklərlə gərgin əmək sərf etmək lazımdır.\nMövcud əkin sahələrində məhsuldarlığın nisbətən az olma səbəbləri, daha doğru desək - müəyyən təsərrüfatsızlığın səbəbləri məlumdur. Belə oxşar təsərrüfatlarda bəzən aqrotexnikanın bir çox tələblərinin pozulması aşkar olunur. Bu təsərrüfatlar elmi-texniki tərəqqinin tövsiyələri ilə razılaşmırlar, burada yağışyağdırma maşınlarının, o cümlədən mütərəqqi texnologiyaların çatışmazlığından suvarma rejimlərinə, suvarmaların tam növbələnməsinə riayət edilmir, mineral və üzvi gübrələrdən az istifadə olunur. Suvarılan və yuyulmuş torpaqların bir hissəsi qeyri-qənaətbəxş meliorativ vəziyyətə düşmüş, əkin dövriyyəsi altında olan torpaqların isə bir hissəsi baxımsız vəziyyətdədir.\nBelə təsərrüfatlarda, bir qayda olaraq suvarılan və yuyulmuş torpaqlarda əkinçiliyin xüsusiyyətlərinin öyrənilməsi istiqamətində kadrların bilik səviyyəsinin artırılması məqsədilə onların maarifləndirilməsi, öyrədilməsi, yetişdirilməsi üzrə təkmilləşdirilməsi işləri tələb olunan səviyyədə aparılmır.\nBir çoxları səhvən elə hesab edirlər ki, əgər torpaq mənimsənilirsə və burada mühəndisi qurğular quraşdırılıbsa, meliorativ tədbirlər aparılıbsa, onda torpaq istifadəçiləri tərəfindən əlavə xərc və əmək sərf edilmədən bu torpaqlardan yüksək məhsul əldə etmək olar. Halbuki xam torpaqdan fərqli olaraq mənimsənilmiş hər hektar torpaq əsrlərlə əlavə vəsait, əmək, yeni biliklər, bacarıq, təcrübə və bu sahə də əkinçiliyə yeni yanaşma tələb edir.\nMeliorasiya məhsuldarlığın bünövrəsi sayılır. Tarix göstərir ki, bəzi hidromeliorativ sistemlərinin istismarı, eyni şəraitlərdə xam torpaqlardan əldə edilməsi əlçatmaz olan kənd təsərrüfatı bitkilərinin yüksək məhsulunun alınmasının davamlı təməlidir və belə təməl üzərində məhsuldarlığın digər amillərinin - gübrələrin, mexanikləşdirmənin, toxum növlərinin və aqrotexniki üsulların effektivliyi daha yaxşı nəticələr əldə etməyə imkan verir.\n– Meliorasiya və Su Təsərrüfatının elmi təminatına dair fikirlərinizi eşitmək istəyir və qarşıda duran problemlərindən bir qədər ətraflı danışmağınızı xahiş edirik.\n– Hazırda meliorasiya və su təsərrüfatı ölkə iqtisadiyyatının mürəkkəb problemlərini həll edə biləcək yüksək inkişaf səviyyəsinə çatmışdır. Bu sahənin gələcək inkişafı elmi-texniki fəaliyyətin səmərələşdirilməsi ilə sıx əlaqəlidir. Bu da özlüyündə sahəni yeni tədqiqatların nəticələri və layihələri ilə daha dolğun təmin etməyə, elmi-texniki tərəqqinin sürətləndirilməsinə və nəticədə elmi-texniki potensiala yönəldilən kapital qoyuluşunun geri qaytarılma imkanın artmasına şərait yaradır.\nElmi-tədqiqatların əsas istiqamətləri resursqoruyucu və tullantısız texnologiyaların işlənib hazırlanmasına, suvarma texnikasının və yüksək istehsallı torpaqqazan texnikanın yaradılmasına, aerokosmik metodların və lazer texnikasının istifadə olunmasına, avtomatlaşdırma və teleidarəetmə sistemlərinin işlənib hazırlanmasına, polimer materialların geniş istifadəsinə yönəldilməlidir.\nSahə elminin qarşısında duran məsələlər ölkə iqtisadiyyatının meliorasiyanın və su təsərrüfatının fəaliyyətinin nəticələrinə olan tələbatla təyin olunur. Ölkəmizin torpaq fondunun zonal xüsusiyyətləri (əkin torpaqlarının demək olar ki, yarısında məhsulun dayanıqsız olması, şorlaşmış və şorakətləşmiş torpaqların yayılması və s.) regional sistemlərin yaradılmasını tələb edir və tədqiqatçı kollektivin qarşısında duran problemləri təyin edir. Məsələn, ölkədə sistemlərin su təminatını çayların və yerüstü axınlarının düzgün nizamlanması, su itkilərinin qarşısının alınması hesabına artırmaq lazımdır.\nSon illərdə Xəzəryanı düzənlikdə meliorativ tikintilərin aparılması bu ərazidə öz mürəkkəbliyi ilə səciyyələnən torpaqların, şoranların, yüksək minerallıqlı qrunt sularının olması ilə çətinləşir. Burada drenaj axımının ərazidən kənarlaşdırılması üzrə daha az vəsait tələb edən tədbirlərin işlənib hazırlamasına ehtiyac yaranmışdır.\nSuvarılan torpaqların məhsuldarlığının artırılması, onların meliorativ vəziyyətinin yaxşılaşdırılması - elmdən torpaqların şorlaşmasına qarşı yeni mübarizə metodlarının, meliorasiya sistemlərinin istismarı prosesində torpaq-qrunt qatının vəziyyətinə operativ nəzarət üsullarının və vasitələrinin hazırlanmasını tələb edir.\nSahənin ümumi inkişafının perspektiv istiqamətlərindən danışarkən, sudan itkisiz istifadənin, suvarma normalarının azaldılmasını təmin edən meliorasiyanın yeni (o cümlədən ənənəvi olmayan) metodlarının axtarışına və hazırlanmasına xüsusi diqqət vermək, həmçinin aerozol, damcılarla suvarma və yağışyağdırma üsullarını təkmilləşdirərək inkişaf etdirmək lazımdır. Bununla yanaşı, yeni konstruksiyaların, materialların, avadanlıqların hazırlanması, meliorasiya olunmuş torpaqlarda zərərli maddələri xaric edən və bitkiləri mühafizə edən özüparçalanan və zəif təsirli kimyəvi vasitələrin yaradılması, təbii sərvətlərin səmərəli istifadəsinə və mühafizəsinə dair digər tədbirlərin aparılması ilə əlaqədar bir sıra məsələlərin həll olunması vacibdir.\nElmi tədqiqatların və axtarışların mümkün istiqamətləri haqqında yuxarıda qeyd olunan bütün fikir və düşüncələr mükəmməl meliorativ sistemlərin yaradılması məsələsində müxtəlif elmi ixtisaslar üzrə mütəxəssislərin birgə fəaliyyətinin vacib olduğunu göstərir.\nTorpaqların meliorasiyasının effektivliyinin artırılmasının vacib şərtlərindən biri - elmi-tədqiqatların istehsalata geniş tətbiqi və elmi-texniki tərəqqinin sürətləndirilməsidir. Elmi-texniki tərəqqinin əsas istiqamətləri avtomatlaşdırılmış genişgötürümlü yağışyağdıran maşınların tətbiqi, suvarma sistemlərində suyun paylanmasının avtomatlaşdırılması və telemexanikləşdirilməsi, lazer texnikasının və xəndəksiz örtülü drenajın tətbiqi, polimerlərin geniş tətbiqi, quruducu-nəmləndirici sistemlərin və yeni suvarma üsullarının - damcılarla suvarmanın, sinxron-impuls, xırda dispersli (aerozol) suvarmaların inkişafıdır.\nMeliorasiyanın effektivliyinin artmasının, əmək istehsalının yüksəldilməsinin, su və torpaq ehtiyatlarının səmərəli istifadə olunmasının əsas amilləri elmi-texniki tərəqqinin sürətləndirilməsindən və mütərəqqi təcrübələrin tətbiq edilməsindən ibarətdir. Buna görə də sahənin bütün bölmələrinin - axtarış və layihələndirmədən başlayaraq, kənd təsərrüfatı bitkilərinin suvarılmasına qədər fəaliyyətinin kökündən intensivləşdirilməsi zəruridir.\nAzərbaycanın su və torpaq ehtiyatları məhduddur. Əgər biz təsərrüfatçılıq fəaliyyətini qənaətcilliklə aparmış olsaq, bu sərvətlər praktiki olaraq bitməz-tükənməz olar. Torpağın ehtiyatının qorunub saxlanılması tədbirlərində xalqın rifahının artırılması, Vətənimizin iqtisadi qüdrətinin möhkəmləndirilməsində ölkə Prezidenti möhtərəm İlham Əliyevin bütün tapşırıqlarını yerinə yetirməyə hər zaman hazır olan Azərbaycan melioratorlarının böyük əməyi, kifayət qədər güc, bilik, təcrübə və bacarığı vardır.


Amerikanın yeni inqilab planı Tiflisdən başlayır – HEFTEAZ.TV\nAmerikanın yeni inqilab planı Tiflisdən başlayır\n27 Mart| 09:20\nABŞ yenidən Qafqaza qayıdır; Vaşinqton Saakaşvilini hakimiyyətə qaytarmaq işinə start verib; prezident İlham Əliyevin çıxışı göstərir ki, Azərbaycan iqtidarı Qərbin planlarından xəbərdardır; mümkündür ki, Gürcüstanda baş verə biləcək inqilabi proseslər ölkəmizə də sıçrasın, amma…\nAzərbaycanla bağlı Qərbin hansısa gizli planları olduğu haqda yalnız ehtimallar var. Bir müddətdir ki, ABŞ-la Azərbaycan hakimiyyəti arasındakı münasibətlər tam məlum olmayan səbəblər üzündən gərgindir. Hakimiyyət sözçüləri ABŞ-ı Azərbaycanda inqilab etmək istədi ilə açıq şəkildə suçlayırlar. Bu ilin fevralında Bakıya səfər edən ABŞ dövlət katibinin Avropa və Avrasiya üzrə köməkçisi Viktoriya Nuland “Azərbaycanda ”rəngli inqilab”ların hazırlanması ilə bağlı Vaşinqtonun ünvanına səslənən ittihamları ABŞ necə qiymətləndirir” sualının cavabında demişdi ki, inqilab o zaman mümkündür ki, hökumət, vətəndaş cəmiyyəti və sadə insanlar arasında dialoq olmasın: “Dünyada ən güclü ölkələr vətəndaş cəmiyyəti ilə hökumət arasında açıq və fəal təmasların olduğu ölkələrdir. Hər hansı ölkədə açıq və səmimi dialoq varsa, onda ”rəngli inqilab”a lüzum qalmır. “Rəngli inqilablar” o zaman baş verir ki, hökumətlə vətəndaş cəmiyyəti arasında soyuqluq, gərginlik və bağlı qapılar olsun. Yəni onların bir-birilərinin ehtiyaclarını həll etmək üçün zəruri və lazımi şərait olmasın. Ümidvarıq ki, hökumətlə vətəndaş cəmiyyəti arasında güclü dialoq, eyni zamanda ABŞ-la Azərbaycan arasında yaradılacaq təmas və dialoqlar təhlükəsizlik və enerji sahələrindəki olduğu kimi, bu sahədə də vəziyyəti yaxşılaşdıracaq”.\nPrezident Azərbaycanda insan haqlarının vəziyyəti və korrupsiya ilə bağlı tənqidlərə də sərt cavab verib: “Bax elə Avropanın mərkəzində (Almaniyanın Frankfurt şəhərindəki etirazları nəzərdə tutur – red.) yüzlərlə nümayişçi döyülərək, söyülərək həbs edilibdir. Başqa yerlərdə insanlar boğularaq, güllələnərək öldürülürlər. Heç kim də buna görə məsuliyyət daşımır. Haradadır o qeyri-hökumət təşkilatları ki, bizi ittiham edirlər? Niyə susurlar? Niyə öz səslərini ucaltmırlar? Niyə o ölkələri ittiham etmirlər? Cürətlərimi çatmır? Avropanın mərkəzində nümayişçilərin etirazına səbəb bir binanın inşası olmuşdur. Bizim bütün Avropa Oyunlarına hazırlıq işlərinə xərclədiyimiz vəsait bir binaya xərclənib. Bəs haradadır ”Transparency International”? Niyə bu işlərdə öz sözünü demir? Avropada nəqliyyatla bağlı bir infrastruktur obyekti var. On ildir inşa edilir. Bizim Avropa Oyunlarının hazırlanmasına xərclədiyimizin ikiqatı qədər oraya pul xərclənib, hələ ki tikintisi qurtarmayıb. Bəs niyə bu barədə danışmırlar?”\nAmerikanın yeni inqilablar planlarına baxmayaraq, o da faktdır ki, Azərbaycan hakimiyyətinin mövqeləri indi kifayət qədər güclüdür və Gürcüstandan fərqli olaraq, təşkilatlanmış alternativi yoxdur….


Bakıda özünü 17-ci mərtəbədən atan qızla bağlı YENİ XƏBƏR - VİDEO - BiG.AZ\nBiG.AZ xəbər verir ki, intiharın baş verdiyi 24 B saylı binanın sakinləri hadisə ilə bağlı "Sputnik Azərbaycan"a yeni məlumatlar veriblər. Onların sözlərinə görə, "yoldan keçən", "könlünə ölmək düşən" hər kəs bu binaya üz tutur: "Bizim blokların qapısında qıfıl, şifrə yoxdur. İstəyən hər kəs asanlıqla bloklara girə, mərtəbələrə, hətta dama qalxa bilir. Yaxşı ki, qız düşəndə həyətdəki armaturlara girməyib. Neçə illərdir biz bu ərazidə yaşayırıq, təmir işləri başa çatmır".\nBölmə: Xəbərlər Oxunub: 4245 Tarix: 19.07.2018\nSag olsun prokrorluq. Arasdirin eyer qetldirse, bu gencin qani yerde qalmasin. Her kimdir cezasin alsin.


Camuqa-seçen — Vikipediya\nCamuqa-seçen (1154-1205)— Çingiz xanın andası və silahdaşı.\nmonq. ᠵᠠᠮᠤᠭ ᠠ\nTemuçinin digər andası Borçu tərəfindən, Çingiz xanın əmri ilə öldürülmüşdür. Camuqa da əvvəllər Çingiz xanın rəqibiydi. Amma Camuqanı digərlərindən ayıran ən önəmli səbən, Çingiz xan ilə olan qan qardaşlığıydı…\nÇingiz xan və Camuqa-seçenRedaktə\nCamuqa Çingiz xan ilə eyni yaşlardadır. Camuqa, gəncliyində, mənsub olduğu Cacirat (Cadaran) ulusunun başçısı olmuşdu. Seçen ünvanı daşıyırdı. Hətta, istənildiyində 20 min əsgər dəxi çıxara bilirdi. Çingiz xanla olan münasibətlərinin korlayan səbəblər məchul,ayrılışlarının necə olduğu da qəti olaraq bilinmir.\nTanışmalarının, ikisininde 11 yaşlarında oluğu zamanlarda gerçekleştiği rəvayət edilmekdedir. Onan çayı kenarında oyun oynuyurdılar. İlk dəfə bir-birlərinə hədiyə verərək qan qardaşı oldular. 7 il kimi uzun bir sürə bir-birləriylə görüşmədilər. Çingiz xanın arvadı Börte Merkitlər tərəfindən qaçırılır. Fəqət Çingiz xan o zaman Merkitlərlə mücadilədən çəkinir. Atasının dostu mənəvi atası Toğrul xandan yardım istəyir. O da Camuqaya Çingiz xanın dost olduğunu bilir və Çingiz xana bunu deyir ‘Kiçik qardaşımız Camuqaya xəbər göndər iki tümənlə sol qoldan yürüsün. Görüşmə yerini Camuqa təyin etsin.’ Camuqa qan qardaşınən uğradığı fəlakəti öyrənincə dərin üzüntüyə qapılır. Dostunun arvadını qurtarmak üçün üzərinə düşəni etmək sözünü verir.\nMənbə — "https://az.wikipedia.org/w/index.php?title=Camuqa-seçen&oldid=6081693"\nLast edited on 1 avqust 2021, at 07:08\nBu səhifə sonuncu dəfə 1 avqust 2021 07:08 tarixində redaktə edilib.


Palitra qəzetiADPU-da “Twinning” layihəsi çərçivəsində növbəti seminar keçirilib\nADPU-da “Twinning” layihəsi çərçivəsində növbəti seminar keçirilib\nTarix: 22.02.2017 | Saat: 20:04:00 | E-mail | Çapa göndər\nAzərbaycan Dövlət Pedaqoji Universitetində (ADPU) “Twinning” layihəsi çərçivəsində özünütəhlil hesabatı barədə növbəti seminar keçirilib. Seminarda Təhsil Nazirliyinin Akkreditasiya və Nostrifikasiya İdarəsinin əməkdaşları, layihə üzrə Finlandiyadan və Estoniyada gəlmiş ali təhsil ekspertləri iştirak ediblər. Seminarda ADPU-nun rektoru, professor Cəfər Cəfərov, Tədrisin İdarə Olunması və Tədris Texnologiyaları Mərkəzinin direktoru, dosent Sənan Əliyev və struktur bölmələrin rəhbərləri iştirak ediblər.\nSeminarda ekspertlər layihə çərçivəsində universitetdə aparacaqları növbəti işin planını təqdim ediblər. Plana əsasən 11-13 apreldə Özünütəhlil hesabatı üzrə Qiymətləndirmə Qrupu fəaliyyətə başlayacaq. Qeyd edək ki, keyfiyyətin təminatına dəstək verən Özünütəhlil hesabatı üzrə Qiymətləndirmə Qrupuna yerli və xarici ekspertlər daxil olmaqla, 8 nəfər üzv daxil edilib. Qrup bu müddət ərzində universitetdə bütün struktur vahidləri arasında müsahibələr aparacaq və rəy hazırlayacaq. Seminarda işin təşkilinin etik davranış kodeksinə əsasən tərtib ediləcəyi bildirilib. Qiymətləndirmə Qrupu üzrə layihənin işinin universitet daxilində layihə koordinatoru və əlaqədar şəxs tərəfindən təşkili tövsiyə olunub. Seminarda səmərəli müzakirələr aparılıb, gələcək perspektivlər müəyyən edilib.\nRektor Cəfər Cəfərov seminarda çıxış edərək layihənin həyata keçirilməsinə verdikləri dəstəyə görə Təhsil Nazirliyinin rəhbərliyinə və təhsil ekspertlərinə təşəkkür edib və layihənin ADPU-da tədris prosesinə səmərəli təsir edəcəyini bildirib.


Millət vəkilləri “Heydər Zirvəsi”nə yürüş etdi (FOTO)\n9 May 2015 10:03 (UTC+04:00)\nÜmummilli Lider Heydər Əliyevin anadan olmasının 92-ci ildönümü münasibəti ilə Azərbaycan Hava və Ekstremal İdman Növləri Federasiyasının təşkilatçılığı ilə Milli Məclisin deputatları Fuad Muradov, Əli Hüseynli və Ülvi Quliyev "Heydər Zirvəsi"nə (3752 m) yürüş ediblər.\nTrend-in məlumatına görə, F.Muradov öz "Facebook" səhifəsində yazıb. O bildirib: ""Heydər Zirvəsi"nə yürüş etdik. Ümummilli Lider Heydər Əliyevin doğum günü münasibətilə onun adını daşıyan zirvəyə qalxmaqla Ulu öndərin xatirəsini andıq".\nF.Muradov bildirib ki, məhz Ulu öndərin əsasını qoyduğu və Prezident İlham Əliyevin davam etdirdiyi siyasət nəticəsində Azərbaycan dünyada hər gün yeni zirvələri fəth edir: "İnanıram ki, bu fəthlərin daha bir zirvəsi Qarabağın işğaldan azad edilməsi olacaq" .\nGündəm 4 İyul 13:47\nSərhədçilərin Heydər Əliyev və İlham Əliyev zirvələrinə yürüşü təşkil olunub (FOTO)\nSiyasət 13 İyun 13:07\nCəmiyyət 28 May 13:21\nDünya xəbərləri 23 May 11:43\nMinlərlə soydaşımız Quba Soyqırımı Memorial Kompleksinə yürüş edib (FOTO)\nSiyasət 31 Mart 13:46


Hindistan Seçilmiş Ölkələr Qrupuna qoşulub\n28/03/2019 [16:18] - Dünya (172)\nMüdafiə Tədqiqatları və Layihələri Təşkilatı (DRDO) Hindistanın Odişa ştatının Dr. A P J Abdul Kalam adasında peyk əleyhinə raket həyata keçirib.\nHindistanın ölkəmizdəki səfirliyindən İstiqlal.az saytına daxil olan məlumatda bildirilir ki, sınaq zamanı istifadə olunan peyk Hindistanın aşağı orbitdə fəaliyyətdə olan peyklərindən biridir. Sınaq uğurla həyata keçirilib və plan üzrə bütün hədəflərə nail olub, sınaq son dərəcə yüksək dəqiqlik və texniki qabiliyyət tələb edib.\nSınağın əhəmiyyəti Hindistanın tamamilə yerli texnologiya vasitəsilə kosmik fəzada peyki dayandırmaq və qarşısını almaq imkanlarının sınaqdan keçirilməsi və uğurla nümayiş etdirilməsidən ibarətdir. Bu sınaq ilə Hindistan ABŞ, Rusiya və Çinin daxil olduğu kosmik fəzada fəal olan dövlətlər qrupuna qoşulub.\nMəlumatda o da vurğulanır ki, Hindistanın kosmosda silah yarışına daxil olmaq niyyəti yoxdur və bu ölkə həmişə kosmosun dinc məqsədlərlə istifadə olunmasını müdafiə edib: “Sınaq hər hansı ölkə əleyhinə yönəldilməyib. Hindistanın kosmik imkanları hər hansı bir ölkəni təhdid etmir və hər hansı bir kəs əleyhinə yönəldilməyib”.


mks.az - İşçi rəhbər vəzifəyə keçdikdə məzuniyyət günləri necə hesablanmalıdır?\nCümə, 21 Fevral 2020 05:48\n“A” MMC-nin rəhbərliyi satış sahəsində çalışan işçinin rəhbər vəzifəyə keçirilməsi haqqında qərar verir. Yeni vəzifəyə keçməzdən əvvəl satış işçisinə hesablanan məzuniyyət 21 gün olub. Amma rəhbər vəzifəyə keçdikdən sonra məzuniyyət günləri 21 gündən 30 günə artırılmalıdır. Maraqlıdır ki, bu halda işçinin həmin iş ilinə görə məzuniyyəti necə tənzimlənməlidir.\nFərz edək ki, işçinin 2-ci iş ili 1 iyul 2019 - 30 iyun 2020-ci il dövrünü əhatə edir. İşçinin satış müdiri vəzifəsinə keçirilməsi əmrinə əsasən, O, 1 noyabr 2019-cu il tarixdən yeni vəzifəsinin icrasına başlayacaq.\nBu halda işçinin 2-ci iş ili üzrə məzuniyyət günlərinin sayını müəyyən etmək üçün, ilk növbədə satış işçisi kimi çalışdığı dövrün məzuniyyət günlərini hesablayaq. İşçi 2-ci iş ilində 4 ay satış işçisi olaraq çalışıb. İşçinin 4 ayına görə hesablanacaq məzuniyyətini tapmaq üçün tənasüb üsulundan istifadə edək:\n12 ay —— 21 gün\n4 ay —— X gün\nX = (21 gün x 4 ay) / 12 = 7 gün\nİndi isə eyni prosesi rəhbər vəzifəsində çalışdığı dövrə tətbiq edək:\n12 ay —— 30 gün\n8 ay —— X gün\nX = (30 gün x 8 ay) / 12= 20 gün\nDeməli, işçinin ikinci iş ilinə görə əsas məzuniyyət günlərinin sayı 27 gün (7 gün (satış işçisi olan dövr üzrə) + 20 gün (satış müdiri olan dövr üzrə) olacaq.\nTəbii ki, işçinin üçüncü iş ili üzrə növbəti məzuniyyəti 30 gün olacaq.\nBu mövzuda digər yazılar « İşçinin məzuniyyət dövründə işləməsini necə sübut etmək olar? Əmək müqaviləsi ilə bağlı elektron informasiya sistemin yaratdığı CİDDİ PROBLEM »


Palitra qəzeti“Sovetski“nin daha iki küçəsi asfaltlanır\n“Sovetski“nin daha iki küçəsi asfaltlanır\nTarix: 17.03.2017 | Saat: 19:38:00 | E-mail | Çapa göndər\nBakı şəhərinin Yasamal rayonu ərazisində Füzuli meydanı və Təzəpir məscidi kompleksinin ətrafındakı yol infrastrukturunun yaxşılaşdırılması və abadlıq işlərinin aparılması layihələr çərçivəsində Balababa Məcidov və Abdulla Şaiq küçəsinin bir hissəsində artıq asfalt-beton örtüyünün döşənməsi işlərinə start verilib.\n"Azəravtoyol" ASC-dən verilən məlumata görə, yenidən qurulan Balababa Məcidov küçəsinin uzunluğu 440 metrdir. Küçənin əvvəlki eni 7-8 metr olub. Hazırda layihə çərçivəsində küçə genişləndirilərək 15 metrə çatdırılıb. Layihəyə uyğun olaraq Balababa Məcidov küçəsində 3 hərəkət zolaqlı olmaqla yolun hərəkət hissəsinin eni 12 metr təşkil edir. Piyadaların rahat və təhlükəsiz hərəkəti üçün hər iki istiqamət üzrə 1,5 metr enində piyada səkiləri də inşa edilib.\nSözügedən küçəyə 3 qat və 25 sm qalınlığında olmaqla yeni asfalt-beton örtük döşənir. Artıq bu işlər yekunlaşmaq üzrədir. Belə ki, örtüyün 5 sm qalınlığında olan son aşınma qatı döşənir. Bundan başqa layihə çərçivəsində yeni kommunikasiya xətləri və yağış suları üçün 1300 p/m drenaj xətti qurulub, işıqlandırma dirəkləri quraşdırılıb, səkilərə tamet daşlar düzülüb.\nTikinti işlərinin aparıldığı Abdulla Şaiq küçəsinin uzunluğu isə 1825 metr təşkil edir. Əvvəllər küçənin eni 5-6 metr olub. Hazırda isə yolun hərəkət hissəsinin eni 7-15 metr arası dəyişməklə və hər iki istiqamət üzrə piyada səkilərinin eni 2 metr olmaqla küçə 19 metrə qədər genişləndirilib.\nBurada da asfaltlanma işlərinə başlanılıb. Artıq küçənin 700 metrlik Əbilov və Füzuli küçələri arasında yerləşən hissəsinə asfalt-beton örtüyünün ilk layı vurulub. Hazırda sözügedən ərazidə piyada səkilərinin tikintisi və səki daşlarının düzülməsi işləri aparılır.\nLayihə çərçivəsində digər küçələrdə isə torpaq yatağının və hamarlayıcı layın tikintisi, kommunikasiya xətlərinin köçürülməsi və bu işlərə paralel olaraq layihə çərçivəsində ərazi boyu kommunikasiya xətlərinin inşası işləri aparılır.\nQeyd edək ki, prezidenti İlham Əliyevin sərəncamlarına müvafiq olaraq "Azəravtoyol" ASC-nin rəhbərliyinin nəzarəti altında aparılan işlər ümumilikdə 26 hektar ərazini əhatə edir. Bura 23 hektar sahədə yaşıllaşdırma və abadlıq işləri, 3 hektar sahədə isə avtomobil yollarının tikintisi işləri daxildir.\nSözügedən ərazilərdə "Azəravtoyol" ASC tərəfindən ümumi uzunluğu 7,6 kilometrə yaxın olan 5 küçədə əsaslı şəkildə yenidənqurma işləri həyata keçirilir. Layihə Nəriman Nərimanov, Abdulla Şaiq, Balababa Məcidov, Mirzağa Əliyev, Füzuli küçələrini və Təzəpir məscidin ətrafındakı yolları əhatə edir. Təzəpir məscidi ətrafındakı yollar iki zolaqlı, digər yollarda isə üç və dörd zolaqlı olması nəzərdə tutulub.


access_time26/02/2021 16:51 folder_openAktual\nBu gün Prezident İlham Əliyev yerli və xarici jurnalistlər üçün mətbuat konfransı keçirib. Jurnalistlərin suallarını cavablandıran dövlət başçısı mühüm məqamları diqqətə çatdırıb:\n“Bu yaxınlarda səhv etmirəmsə, Ermənistan prezidenti və Rusiyadakı Ermənistan səfiri demişdi ki, Rusiya Ermənistan ordusunun müasirləşməsində iştirak edəcək. Nəyə görə?! Hansı məqsədlə? Buna elə bir ehtiyac yoxdur... Belə bir hakimiyyətə dağıdıcı silah vermək olarmı? Bizim əsas hərbi texnikamız Rusiya istehsalı olan texnikalardır. Ermənistandan fərqli olaraq, biz heç vaxt Rusiya istehsalı olan texnikadan şikayətlənməmişik. Bu, dünyada ən yaxşı texnikalardan biridir. Sadəcə, düzgün əllərdə olmalıdır ki, sonra kimisə ittiham etməyəsən”.\nPrezidentin çıxışını “Sherg.az”a şərh edən Qarabağ Azadlıq Təşkilatının (QAT) sədri Akif Nağınin sözlərinə görə, cənab Prezident dünən Ramana qəsəbəsindəki yaşayış kompleksindəki çıxışında söylədi ki, bəzi qüvvələr Ermənistan ordusunu yenidən qurmaq istəyirlər:\n“Necə ki, İkinci Qarabağ müharibəsində Ermənistanda təmənnasız silah yardımı edilirdi. Rusiya yenə də bu mövqeyini davam etdirir. Amma nə qədər çalışsalar da, Ermənistan çox ağır durumdadır”.\nA.Nağı vurğulayıb ki, İrəvana çoxlu sayda silah yardımı etsələr də, Ermənistan ordusunun yenidən qurulması və özünə gəlməsi mümkün olmayacaq:\n“Olmayan ruhun geri qaytarılması çətin məsələdir. Təbii ki, dövlətlər arasında müəyyən münasibətlər var. Hər kəs çalışır ki, öz ordusunu gücləndirsin. Cənab Prezident Azərbaycan Ordusunun təkmilləşdirilməsi, dünyada olan ən yeni silahların alınması ilə bağlı açıqlamalar verir.\nÖlkə başçısı bu istiqamətdə hərtərəfli işlərin görüldüyünü bildirir. Qarşı tərəf məğlubiyyətini qəbul etməsə, başqa yollara əl atsa, Azərbaycan hər zaman hazırlıqlıdır. Bu mənada Ali Baş Komandan tamamilə düzgün mövqedədir.\nOna görə də hərbi baxımdan müvafiq tədbirlər davam etdirilir”.


Azərbaycan Energetika nazirinin rəhbərlik etdiyi nümayəndə heyəti Ukraynaya səfər edəcək | Report.az\nAzərbaycan Energetika nazirinin rəhbərlik etdiyi nümayəndə heyəti Ukraynaya səfər edəcək\nAzərbaycan Energetika nazirinin rəhbərlik etdiyi nümayəndə heyəti Ukraynaya səfər edəcək Yanvarın 31-də Kiyev şəhərində Azərbaycan ilə Ukrayna arasında iqtisadi əməkdaşlıq məsələləri üzrə Hökumətlərarası Komissiyanın 12-ci iclası keçiriləcək.\n28 Yanvar , 2020 10:17\nYanvarın 31-də Kiyev şəhərində Azərbaycan ilə Ukrayna arasında iqtisadi əməkdaşlıq məsələləri üzrə Hökumətlərarası Komissiyanın 12-ci iclası keçiriləcək.\nEnergetika Nazirliyindən “Report”a verilən məlumata görə, iclasda hökumətlərarası komissiyanın həmsədrləri, Azərbaycanın Energetika naziri Pərviz Şahbazov və Ukraynanın İnfrastruktur naziri Vladislav Kriklinin başçılıq etdikləri nümayəndə heyətləri iştirak edəcək. Komissiyanın gündəliyinə iki ölkə arasında ticarət-iqtisadi, enerji, nəqliyyat, infrastruktur, yüksək texnologiyalar, kənd təsərrüfatı, turizm, mədəniyyət və digər sahələrdə əməkdaşlığa dair məsələlər daxil edilib. Gündəlikdəki məsələlərin müzakirəsindən sonra Hökumətlərarası Komissiyasının 12-ci iclasının yekunlarına dair Protokol və bir neçə sənədin imzalanması nəzərdə tutulub.\nİngilis versiyası Azerbaijani delegation led by Energy Minister to visit Ukraine


“Facebook” “Tor” təhlükəsiz şəbəkəsi vasitəsilə öz xidmətlərindən istifadəyə imkan verib\nDünyanın ən böyük “Facebook” sosial şəbəkəsi “Tor” təhlükəsiz şəbəkəsi vasitəsilə öz xidmətlərindən istifadəyə imkan verib. Bu haqda “Facebook”un rəsmi bloqunda yazılıb.\n"ICTnews" elektron xəbər xidməti “lenta.ru” saytına istinadən bildirir ki, “Tor” məlumatların ələ keçirilməsini və istifadəçilərin identifikasiyasını istisna edən anonim şəbəkə qoşulmasını təmin edir. Paylanmış server şəbəkəsinin hesabına trafikin anonimliyi əldə edilir. İstifadəçinin hər bir sorğusu üç təsadüfi serverdən keçir.\n“Tor” layihəsinin əsas həlli olan “Onion” təhlükəsiz brauzerinin istifadəçiləri “https://facebookcorewwwi.onion” istinadı üzrə “Facebook” sosial şəbəkəsinə daxil ola bilərlər. “Facebook”un tərtibatçısı Alek Maffet deyib ki, “Tor” şəbəkəsinin istifadəçiləri lokal buferdən yan keçərək sosial şəbəkənin serverləri ilə birbaşa qarşılıqlı əlaqədə olacaqlar.\nİstifadəçilər bundan əvvəl də “Facebook.com” saytına daxil olmaq üçün “Tor” şəbəkəsindən istifadə ediblər, ancaq bu halda onlar bir sıra problemlərlə üzləşiblər. Amma indi istifadəçilər “Tor” şəbəkəsindən istifadə etməklə “Facebook”da qeydiyyatdan keçə və öz hesabına daxil ola bilərlər.